
SAY EVANGELIO NEN CRISTO ONONG 


NA INSULAT NEN 


APOSTOL MARCOS. 


Si Juan á Bautista: 


| SAY gapo’y evangelio nen Jesu-Cristo, ya Anac na Dios. 


a 
y 2 Onong na singa oala'n nísulat nen Isaías ya profeta. 


Niá, 1báquic so igagangan co ed arapa y lupam, 
Ya sicato'y mangiparaan na dalan mo; 
3 Say voces na saquey á mancolcoliaot ed calaoacan, d cuam 
to, I paraan yo 80 dalan na Cataoan, 
Petec yo ra'y basbas to; 

4 Si Juan linma dia, sicato nanbiniag ed calaoacan tan 
nanpulong na biniag na panagbabaoi ya oncanan pamaandi ed 
saray casalanan. 

5 Et pinmaoay ed sicato ra'y amin á totoo'd dalin na Judea, 
tan amin á Jerusalem ; et abiniagan ira ed sicato dima'd flog ya 
Jordan, ya inpapatua ra'y casalanan da ra. 

6 Tan si Juan sicacaoes nensaman na bago'y camello, tan 
oala^y saquey á balques á catat ya binmalques ed aoae to, tan 
say quiniquinan to saray doron tan dilo'd taquel. 

7 Et sicato nanpulong, á cuan to, Onla dia á mantomboc ed 
siac ima'y macapaniari nen say siac, say coldon na saray 
zapatos to ag ac oncana ya onyoco tan mangogbar. 

8 Siac say danum so paminiag co ed sicayo; sicato balet 
biniagan to cayo naani na Espíritu Santo. y) 

Say incabiniagan tan incatoctocso nen Jesus. 


9 Et agaoa ed saraman ya agueo, ya si Jesus sinmabi á 
nanlapu'd Nazaret na Galilea, et bininiagan nen Juan dima'd 
Jordan. i 

10 Et tampol á dia'd intatdang to á nanlapu'd danum, aneng- 
neng to ra'y taoen ya linmucas, tan say Espíritu ya singa 
malapati ya onlelecsab ed sicato : 

11 tan saquey á voces á nanlapu'd saray taoen, á cuan to, 
Sica'y inadaroc ya Anac, dia'd sica napaliquet.ac ya maong. 

12 Tt tampol 4 sama'y Espiritu inpaarap to ed calaoacan. 

13 Tan sicato nan-ayam diman ed calaoacan ya apataplo'y 
agueo á tinoctocso nen Satanas; tan aquiayam ed saray mona- 
nacap ; et saray angeles nanservi ra ed sicato. 


Say incataoag da ra'y acaonan binangatan. 


14 Natan sanen nipangao la'y Juan, linma'y Jesus ed Galilea, 
ya mangipulpulong na evangelio'y Dios, 

16 tan cuan to, Say panaon asungpa'la, tan say panaria’y 
Dios asinguer la: mansibquel cayo, tan manísia cayo ed evangelio. 

16 Tan dia'd ilalabas to ed baybay na dayat na Galilea, 
anengneng to si Simon tan si Andres ya agui nen Simon á 
mangipapaleg ira'y saquey ya iquet dima'd dayat: ta sicara 
cumequemel ira. 

17 Et mcuan nen Jesus ed sicara, Tomboc cayo ed siac, et 
gaocen ta cayo naani'n cumequemel na totoo. 

18 1t tampol á tinaynan da ra'y iqueiquet da tan tinmomboc 
ma ed sicato. 

19 'Tan nanacar na aragdaui daiset, anengneng to si Santiago 
ya anac nen Zebedeo, tan si Juan ya agui to, á sicara oala ra 
met ed baloto ya manaapiguer na iqueiquet da ra. 

20 Et tampol á tinaoag to ra: et tinaynan da’y ama ra’n 
Zebedeo ed baloto á pati saray inopaan ya aripen, tan tinmom- 
boc ira'd sicato. 

21 Tan linmoob ira ed Capernaum, et tampol á dia'd agueo 
á sábado linmoob si Jesus ed sinagoga tan nanbangat. 

22 Et sicara niquelquelaoan ira ed banga'to : ta inbanga'to ra 
á singa oala’y pacaoley to, ya alioa'n singa saray escribas. 

23 Et oala nensaman á tampol so saquey á too ed loob na 
sinagoga ra ya oala'y saquey á marumsis ya espíritu ed sicato; 
eb inmaquis, 

2 á cuanto, Anto'y pibibiangan ini ed sica, Jesus á taga 
Nazaret? linma ca dia'n mangaygay ed sicami? Amta ta ca no 
siopa ca, sica'y Santo na Dios. 

25 Et si Jesus sicato'y nanpasnocan to, á cuan to, Ag ca 
oneesel, tan ompaoay ca 'd sicato. 

26 Et sama'y espiritu, linalabeas to'y too tan manaquis na 
baleg, 4 pinmaoay ed sama y too. 

27 Et atalagnao ira'n amin, ed ontan la ya nantetepetan ira d 
sicaran dili, û cuan da, ¿Anto ya? saquey ya'n balo'n bangat! 
sicato bilinen to'n siooley so angan saray marumsis ya espíritu et 
ontoloc ira'd sicato. 

28 Et say balita ed sicato binmuyac ed amin & dalin na 
Galilea 4 manliberliber. 

29 Tan tampol ya, sanen acapaoay la ra'd sinagoga, linina 
ra ed abong nen Simón tan Andres, á pati Santiago tan Juan. 

30 it say catulangan nen Simon ya bii mandocdocol ed 
inaguem to'n petang ; et inbaga ra'n taimpol ed sicato son ipaacar 
ed saya'n bii: 

* 31 et sicato sinmingguer tan inala to'd lima insan inbangon to 
ma'y bii, et sama'y petang tinaynan to ma'y bii, et sama'y bii 
 nanservi ed sicara. 

32 Tan dia'd ngaren, nen say agueo et sinmelec la, inyacar 
da ed sicato'y amin ya agmacayari, tan sarama’y aselepa’ y 
diriablo. 

33 Et amin á ciudad atipon nensaman ed puerta. 

34 Sicato pinaabig to ra'y amayamay ya agmacayari ed nan- 
babangil á saquisaquit, tan pinapaoay to ray amayamay 4 
diriablos ; tan agto inaboloyan ira'y diriablos ya mansalite, ta 
sicato'y cabat da, 

35 Et dia'd caimbuasan nen palbangon la'n ata peo, binma- 

ngon tan pinmaoay, et linma ed saquey á laoac, tan diman 
nanpicasi. 

36 Et si Simon tan sarama'y aquiolop ed sicato tinmomboc ira 
ed sicato ; 

*7 et sicato'y nalmo ra, tan cuan da ed sicato, Ganagana 
aanapen da ca. 

38 Et sicato cuan to ed sicara, Onla itayo ed sananey 8 pasen 
dia'd saray ontomboc á balbaley, pian macapanpolong'ac met 
diman ; ta pimnaoay'ac lapu'd saya'n pamaacaran. 

39 Et si Jesus tinmotobong ed saray sinagoga ra ed amin á 
Galilea, ya nanpupulong tan nanpapapaoay na diriablo. 

40 Ktdiman dinmago ed sicato so saquey á catíngen, á manque- 
quereo ed sicato, tan manaltalimocod ed sicato, insan cuan to, No 
labay mo, nayarian moac á palinisen. 

41 Et bangta atenieg so panangabaguey nen Jesus, inuna'to 
so limato et diniui'to may too, tan cua nen Jesus ed sicato, 
Labay co; malinis ca comon. 

42 Tan dinga'y intaynan na cating ed sicato, et agaoa'n 
malinis. 

43 Et inbilibilin nen Jesus ed sicato, tan pinataynan to'n 
tampol, - 

44 Et cua'nen Jesus ed sicato, EERE mo angapo'n balot 
so ibagam ed siopaman á too; noag say onla cala, manpatnag 
ca ed pari, tan isaclang mo ed calinisan mo so saray bengabe- 
ngatla'n inbilin nen Moises pian pacapamintuaan ed sicara. 

45 Balet sicato pinmaoay tan ingapo to ya'n inpacabat 4 
mapalalo, tan inoacaoac na baleg so agaoa, ed onmanla ya si 
Jesus agla macapalaoay ya onloob ed saquey á ciudad, noag 
say oala nensaman ed paoay ed paspasen ira'n laoac: et linma 
ra y catooan ed sicato á nanlapu ra'd amin á pasen. 

2 TAN sanen linmoob lamet ed Capernaum nen apalabas so 
pigara'y agueo, tan nadngelan á oala nensaman ed abong. 

2 Et nagogonoyan nantitipon ira’y amayamay d totoo ed 
Sicato ya nngapola y napanayaman ya angan dia'd puerta ; et 
inpupulong to'd sicara so salita. 

3 Dia'd saman dinmateng ed sicato r&'y pigara á sancaauit 
da'y. saquey á too'n apagpag, ya nilibit na apatira. 

4 Et lapu'd ag ira macaasingguer ed Sicato lapu'd daquel á 
too, linacasan da'y bobongan ya caoalaan to, tan sanen 
alongao da la, inlusor da'y amaca ya pandocdocola’y aman ya 
a pag pag. 

5 Et dia'd pacanengneng nen Jesus ed pananísia ra, cuan to 
ed sama'y apagpag: Anac, saray casalanan mo -naperdona 
ra'd sica. 

6 Et oadman ira’n manyudyurong nensaman so pigara ed 
saray escribas, ya mannodnonot ira ed puso ran dili, 

7 cuan da, Aquin et mansalita ya'n too na onia? sicato 
mansalita'y songpa'd Dios. ¿Siopa'y macayari'n mamerdona 
na saray casalanan, noag bocbocor na Dios? 

8 Et si Jesus dia'd capagdaca, alicasto ed espíritu to ya 
mannodnonot ira’y ontan ed loob da'n dili, cuan to ed sicara, 
¿ Aquin et nonoten yo raya'n pamaacaran ed saray capusoan yo ? 

9 , Dina'y maig-inómay, 4 panangibaga ed saya'y apagpag : 
Saray casalanan mo naperdona ra ed sica, odino ibaga'd sicato, 
Alaguey ca, ta alam so docolan mo tan manacar ca ? 

10 Pian sirin nacabatan yo ya say Anac na too oala'y pacayari 
to dia ed dalin á mamerdona’y casalanan, (cuan to ed apagpag). 

11 [cuan co ed sica, Alaguey ca, ta alam so docolan mo tan 
onlaca ed abong mo. : 

12 Dia'd saman inmalaguey á tampol ima’y too, et nen inala 
to'y docolan to, pinmaoay ed arapan da'n amin ; canian amin 
da niquelaoan ir'a, tan intantanduro ra'y Dios, á cuan da, Ag- 
tayo nin balot anengneng ya. 

13 Tan pinmaoay lamet ed baybay, tan ami” catooun linlin- 
ma ra ed sicato, et inbabanga’to ra. 

14 Et dia'd inlabas to, anengneng to'y Levi, ya anac nen 
Alfeo, á manyudyurong ed banco'd panagsingila'y buis, tan 
cua’ nen Jesus ed sicato, Tomboc moac. Et sicato dia'd inala- 
guey to tinomboc to'y Jesus. P5 

15 Et agaoa ya sanen oala ed pananganan si Jesus dima'd 
abong ton man, amayamay ira'y publicanos tan macasalanan ya 
oadman met iran carongdongo nen Jesus ed pananganan & pati 
saray discipulos to: ta amayamay ira'd saman, tan sicato'y 
tinomboc da. Pang 

16 Et saray escribas tan sara y Fariseos, nen anengneng da ya 
mangan ya iba to ra y publicanos, tan saray macasalanan, 
incuanda ed saray discípulos to, ¿ Anto ya et Sicato mirongo'n 
mangan tan oninom ed saray publicanos tan saray macasalanan ? 

17 Et lapu'd nadngel ya nen Jesus, cuan to'd sicara, Saray 
macsil angapo'y pancaocolan da ed mananambal, noag saray 
oala'y beblay : agac linma dia 4 manaoag ed saray masimpit, 
noag saray macasalanan. | 

18 Et saray binangatan nen Juan tan saray Fariseos manaa- 
yunal ira nensaman; et linmara tan cuan da ed si Jesus, 
¿Aquin et manayunal ira'y babangatan nen Juan tan saray 
babangatan da ray Fariseos et manayunal ira, et sara balet so 
babangatan mo et ag ira manayunal ? 

19 Et si Jesus inmebat ed sicara, , Nayarian da ta ra'y anac 
na panbansalan so manayunal, legay quioala'y novio ed sicara ? 
anga ed oala'd sicara'y novio, agda nayaria'y manayunal. 

20 Noag.say onsabi ra'y agueo naani, ya quiaraul novio ed 
sicara, et insan ira manayunal ed satan ya agueo. 

21 Angapo'y too ya mangisacab na balo'n abel ed caues ya 
daan; ta no andi sata'y panacab balnoten to man, say balo 
pangalaan to'y daan, et maug-ugues ya pilat so nagaoa. 

22 Angapo'y too ya mangia'y balo'n alac ed saray daan ya 
porongo'n catat: ta no andi say alac betaguen to ray catat, et 
say alac naibong, tan saray catat: noag say yan da so balo'n 
alac ed balo ra'n porongo'n-catat. 

23 Tan agaoa, ya sicato manaacar ed agueo na sabado ed 
leeleet da ra'y minaisan ya uma ; et saray babangatan to, dia'd 
panaacar da guinapoan da'y nanbodbor na balibal na mais. 

24 Et saray Fariseos incuan da ed sicato, Nia, ¿aquin et 
gaoeen da ed agueo á sabado so ag oncatonongan ? 

25 15t sicato incuan to'd sicara, ¿Agyo ni abasa'n balot so 
guinaoa nen David, nen oala'y nancaocolan to, tan naerasan, 
sicato, tan saray ibiba to? 

26 No pano'y inloob to ed abong na Dios nen si Abiatar so 
manonan pari, tan quinan to so acatadia’n tinapay, ya ag 
manepeg g Á canen noag bocod da ra'y papari, et initdan to met 
ira'y aquiolop ed sicato? 

27 Insan to inbaga ed sicara, say sabado agava'n oncana'd 
too, et alioa'n agaoa'y too ya oncana'd sabado: 

28 Canian say Anac na tov sicato'y cataoan na angan say 
sabado. 

3 TAN sicato linmcob lamet ed sinagoga; et oala nensamap 
so saquey á too ya amagaan so lima to. 

2 Ht sicara sicato'y binantayan da, no casin tambalen nen 
Jesus ima'y too ed agueo na sabado; ta pian nidalem da comon 
si Jesus. 

3 Et incuan to ed sama'y too'n amagaa'y lima to, Alaguey ea 
ed pegley. 

4 Insan sicato cuan to ed sicara, Matonong casi ed agueo 4 
sabado so pangaoa'y maong, odino pangaoa'y ducsa? ¿say 
pangiaguel na bilay, odino say pamatey? Balet sicara ag ira 
inmesel. 

5 Tan sanen ninengneng to ra'n manliberliber á tequep na 
sanoc to, dia'd incabelatan to ed caaueta’y puso ra, cuan to ed 
sama'y too, Unat mo'y limam. Et sama'y too inuna'to'y lima 
to: et say lima to inmabig. 

6 Et saray Fariseos pinmaoay ira, tan tampol ya aquising- 
batan ira ed saray Herodianos na macapaugues ed si Jesus, no 
pano'y pangütas da'd sicato. 


Say inpantambal nen Jesus na nanbabangil a saquisaquit. 


7 Et si Jesus á pati saray binangatan to inmaraul ra’n 
anga'd dayat: et saquey á baleg ya olop na catooan á nanlapu'd 
Galilea so tinmomboc: tan nanlapu met ed Judea, 

8 tan nanlapu'd Jerusalem, tan nanlapu'd Idomea, tan labag 
na Jordan, tan asingguer ed Tiro tan Sidón, saquey 4 baleg ya 
olop na catooan, A nadnadngel da ray ancacabaleg & pamaa- 
caran 4 guinaoa to, linina ra ed sicató. 

9 Tan sicato nansalita ed saray binangatan to, ya saquey á 
melag ya parao niparaan comon ed sicato nisengeg ed 00 
onpan sicato'y desdesen da : 

10 ta sicato nantambal na amayamay; ed ontanla ya amin 

da ray oala'y saquit nanguiguinsen ira ed sicato pian sicato 
como'y nadiuit da. 

11 Tan saray marumsis ya espiritu, bangnen sicato'y naneng- 
neng da, ondacmomo ra ed arap to, tan nanaquis ira'n cuanda, 
Sica so Anac na Dios. E 

区 Et inbilin to ed sicara'y mapalalo ya agda comon ipacpa- 
ca bab, | 


Inpasen nen Jesus tra'y labindua'n apostoles to. 


13 Tan sicato tinmatdang ed palandey, et tinacag to ra ed 
sicato so saray guinabay to ; et linma ra ed sicato. 

14 Et si Jesus anoro na labindua pian sicara'y miolop-olop 
ed sicato, tan pian ibaqui to ra ya manpolong, 

16 tan naoalaa'y pacayari á mamapaoay ed saray diriablo : 

16 et si Simon nginaranan to'y Pedro; 

17 tan si Santiago ya anac nen Zebedeo, tan si Juan ya agui 
nen Santiago; et nginaranan to ray Boanerges, á salanti, 
Anac na carol: 

18 tan si Andres, tan Felipe, tan Bartolomé, tan Mateo, tan 
Tomas, tan sl Santiago ya anac nen Alfeo, tan si Tadeo, tan 
si Simon á taga Canaan, 

19 tan si Judas Iscariote, á sicato met so nanlipot ed sicato. 


Inpalioaoa dia nen Jesus so lapua'y pacayari to. 
Tan sicato onloob ed saquey ya abong. 


20 Et say daquel á catooan ondago ra'n mantitipon lamet, 
ya agda la ayarian so mangan labat na tinapay. 

21 Et sanen saya'y nadngelan da ray cacaaro to, pinmaoay 
ira ya mangala ed sicato: ta incuan da, Sicato andi'd loob 
na licnaan to. 

22 Et saray escribas ya linmasor 4 nanlapu'd Jerusalem 
incuan da, Oala'd Sicato si Belzebú, tan, Lapu'd saya’y pangolo 
ray diriablo papaoayen to ray diriablo. 

"28 Et si Jesus tinaoag to ra ed sicato, tan inbaga to ed 

sicara ed saray al-alimbaoa, 4 Pano'y pacayari nen Satanás á 
mamataynan ed si Satanás ? 

24 Tan no say saquey á panarian naapag-apag á manboboso- 
la'd incasicato'n dili, satan á panarian agmacapanbayag. 

25 Tan no say saquey ya abong naapag-apag á manboboso- 
la'd incasicato'n dili, satan ya abong agto nayaria'y manbáyag. 

26 Et no si Satanás tinmalindeg ya onsongpa'd sicato'n dili, 
tan naapag, agto nayariay manbayag, noag say oala'y pangan- 
gaan to. 

27 Balet ta angapo'y macayari'n onloob ed abong na mabis- 
queg d too, insan to deralen ira'y cayarian to, noag say onona 
ni'n baloren to'y mabisqueg á too; insan to'd satan derale'y 
abong to. 

28 Tuatua cuan co'd sicayo, Amin á casalanan da naperdona 
ya angad saray anac na totoo, tan saray salita'n sungpa'd 
Dios ya bengatla'n isalitara naani : 

29 ingen ta say siopaman á mangisamba na sungpa ed 
Espíritu Santo angapo'n balot so perdona to, noag say nancasa- 
lanan ed andiangaan á casalanan : 

30 lapu'd sicara incuan da, Oala'd sicato'y saquey á marumsis 
ya espíritu. | 


Saray águi tan si ina nen Jesus. 


31 Et sinmabi so ina to tan saray águl to; et dia'd panal- 
alaguey da'd paoay, angibaqui ra ed sicato, á tataoaguen ۶ 

32 Et saquey á caraquel na catooan so manyudyurong ed 
liberliber to ; tan cuan da'ed sicato, Niraman, di inam tan saray 
águim ed paoay, á manaanap ed sica. 

33 Et si Jesus inmebat ed sicara, á cuan to, ¿Siopa'y inac 
tan saray águic ? 

31 Insan tinangolaoan to ra'n manliberliber irama y manyud- 
yurong ed liber to'n linmácob ed sicato, et cuan to, | Niraya, 
so inac tan sara y Aguic | 

35 Ta say siopaman á manomgpal ya andisaeo na linaca' y 
Dios, sicato so aguic á laqui, aguic Á bii, tan inac. 

Inbangat nen Jesus so quipapase' Evangelio tan say 
panariay Dios ed nanbabangil ya alimbaoa. 


4 TAN guinapoan to lamet so nanbangat ed abay na 

baybay. Tan oala’n atiptipon ed caoalaan to ao saquey 
Á sancabalgan ya olop day catooan, canian sicato linmoob ed 
saquey á parao, tan nanyurong ed dayat; et amin da'y daquel 
& catooan oala ra nensaman ed abay na dayat dia'd sacbit. 

2 Et amayamay á pamaacaran so inbanga'to'd sicara ed 
al-alimbaoa, tan cuan to'd sicara ed banza'to, 

3 Dengel yo; Nid, say managtaném linma ya mantanem : 

4 et agaoa, á dia'd inpantanem to, say arum d buquel 
dinmapo ed guilg na dalan, et saray manoc linma ra tan 
quinanda. 

5 Tan say arum dinmapo ed mabato'n dalin, ya angapo'd 
man so daquel á dalin to; et dia'd casanlilicna tinmobo, lapu'd 
angapo'y aralem á dalin to: 
|. 8 et sanen tinmayagtag la'y agueo, sicato'y nalnes; tan 

lapu'd angapo’y lanio'to sicato'y ainagaan. 

7 Tan say arum dinmapo ed leet da ray sabitan, et saray 
sabitan tinmobo ra, et sicato'y tinabonan da, et sicato ag 
nanbunga. 

8 Tan say arun dininapo’d maong ya dalin, et angibutay 
na bunga, á tinmotobó tan binmobona; et nanbunga, na 
santatlonplo, sananemaplo, tan tunggal-lasus. 

9 Insan to incuan, Say oala'y pacadngel to, sicato’y ondengel 
comon. 

10 'Tan sanen bocbocod to la, sarama'y oala'd abay to & pati 
sarama'y labindua tinepet da'd sicato ramay al-alimbaoa. 

11 Et incuan to ed sicara, Dia'd sicayo niiter so misterio na 
panaria'y Dios, balet dia'd saray oala'd paoay, amin á pama- 
acaran nagaoa ra ed al-alimbaoa : 

12 ya nengnengnengen da nanengneng da, et agda natebec ; 
tan dengdenglen da narengel da, et agda natalosan, agla piga 
no onpaoil ira lamet, et sicato'y naperdona ed sicara comon. 

13 Insan to cuan ed sicarax Agyo amta yan alimbaoa? et 
pano'y pangamta yo naani ed saray sananey ya al-alimbaoa ? 

14 Say managtaném itanem to'y salita. 

15 Et saraya sicaray guilig na dalan, á diman so nítanema'y 
salita, eb sanen nadngel da, nialan tampol si Satanas, tan inecal 
` to'y salita ya nitanem ed sicara. 

16 Tan saraya ontan da met 4 sicara may pitanem ed 
mabato ran pasen, á sicara, nen nadngel day salita, sicato'y 
inaoat dan tampol á tinquepa’y gayaga ; | 

17 et angapoy lamot da ed loob dan dilí, noag say magan- 
ganoy panbayag to; dia'd satan, no say pacapairap odino 
pacapasegsegang so nagaoa nisengeg ed salita, nativor iran 
tampol. 

18 Tan saray arum sicara man so nítanem ed nanleleetan 
daray sabitan ; sicara ya raman so acadngel na salita, 

19 et saray anap-anapey mundo, tan say panilatila na saray 
cayamanan, tan saray pancaliquet ed arum iran bengatla ya 
onloob ed nonot, palneren day salita, et sicato'y ag manbunga. 

20 Tan saratan sicara may nítanem ed maong 4 dalin ; saray 
ondengel na salita, et acoenda, tan pabungaen da, santatlomplo, 
tan sananemaplo, tan tunggal-lasus. 

21 Tan incuan to ed sicara, ¿Niácardiata so sileo pian 
sicato'y yan ed dalem na bocsot odino silong na dalagan, ya 
alioan piano yan ed panangítapeoan ? 

22 Ta angapon balot so maamot, noag ingen sicatoy, ni- 
paamta, angapo met agaoa ed cabocoran, noag say nipalioaoa. 

23 No say siopaman á too oalay layag tonpandengel to 
ondengel comon. 

24 Tan incuan to'd sicara, Imano yo so narengel yo: no 
anto'y sucat á pansucat yo sicato'y isucat ya andisaeo ed sicayo: 
tan dacdaquel ni so níiter ed sicayo. 

25 Ta say oalaan, sicato'y naitdan: et sáy andian, naecal ed 
sieato so angan patí satay oala ed sicato. 

26 Tan incuan to, Oniaay so panariay Dios, singa no say- 
saquey & too mangipopor na buquel ed dalin ; 

27 insan nauguip tan onbangon ed labi tan agueo, et say 
buquel onbutay tan ontobo, et samay too agto amta no panon. 

28 Say dalin mamabunga ed sicaton dili, onona say tangeay, 
insan say eba, insan say balibal á nacnoy buquel na mais. | 

29 Balet sano alotó lay bunga, tainpol ya yanto lay compay, 
ta asabi lay panagani. 

80 Tan cuan to, 4 Panoy pangiolibay tayo na panariay Dios? 
odiro ¿anton alimbaoaan so pangipaacaran tayo ? 

: 81 Sicato’y caolibay na saquey á buquel na mostaza, á saya, 
sano sicato’y nítanem ed dalin, angan sicato so melag ya buquel 
. nen saray amin á buquebuquel & oala ra ed dalin, 

` 82 gano sicato'y nítanem, ontobo, tan magmalio ya abalbaleg 
fii nen saray amin á tanaman á pisipising, tan mangipaoay na 
ancacabaleg á sanga ; ed ontan ya saray camanocan ed tauen 
nayarian day onpococ ed sirom da. ` 

38 Tan pati amayamay ya onían al-alimbaoa inbalicas to'y 
"salita ed sicara, onong na nayarian dan dengelen : 

31 tan agto aquísalita ed sicara no angapo'y saquey ya alim- 
baoa: ingen diad cabocoran inpalioaoa ton ami bengatla ed 
saray discipulos to’n dili. — 

35 Tan dia'd saman ya agueo nen asabi lay ngarem, cuan to 
nen Jesus, Onbalicsat itayo comon ed pagpag á guilig. 

36 Et dia'd inpanaynan da'd daquel á catooan, sícato'y inala 
ra ed sicara, onong na inquioala to ed parao. Tan sananey 
iran parao so aquiolop ed sicato. . 

37 Et oalay agaoa’n saquey á baguion daguem, tan saray 
daloyon onsasaboyag ira ed loob na parao, ed ontan la ya say 
parao napapano la. 

38 Et si Jesus á dili oala nensaman ed banda'd olin, á 
nauguip ed tapeo na colchon: et sicara liniing day Jesus, tan 
cuan da ed sicato, Maestro, ¿andi bale ta ed sica no nalener 
cami ? 

39 Et sicato linmiing, tan binano to'y daguem, insan to 
incuan ed dayat, Deen ca, agca ongagalao. Et say daguem 
tinmonda, tan agaoa'y baleg á linac. 

40 Tan incuan to ed sicara, ¿ Aquin et atacot cayo? ¿angapo 
ni pananisia yo? 

41 Et atalagnao ira'y mapalalo, tan incua’y saquey tan 
saquey, ¿ Siopa ta ya sirin ya angan say daguem tan say dayat 
ontoloc ira ed sicato ? | 


5 APÓSTOL MARCOS 5. 105 


Nipaacar ed saquey á toón sinelepan da vay diriablo. 


5 TAN sinmabi ra ed pagpag á guilig na dayat, dia'd provin- 
cia ray Gadarenos. 

2 Et sanen pinmaoay la ed parao, inmabet á tampol ed 
sicato so saquey 4 too ya nanlapu'd saray loboc, ya oalay saquey 
á marumsis ya espiritu ed sicato, 

3 & sicato oalay panag-ayaman to ed saray loboc: tan 
angapo'y too'n acayari'n mamalor ed sicato, angapo, angan 
baloren to na saquey á cauat ; 

4 lapu ed sicato abalor 4 mabetbet na saray damadamal tan 
golonggolong, et saray golonggolong apaterpater ed sicato, tan 
saray damadamal nancacapiga ra: et angapo'y too'n oala'y 
bisqueg to ya mamaamo ed sicato. 

5 Tan maneyag 4 naynay, ed labi tan aguco ed saray loboc 
tan palpalandey, tan susugaten to'y laman to'n dili na saray 
bato 


6 Et sanen anengneng to'y Jesus ed aravi, binmatic tan 
mgalang toy Jesus ; ۱ 

7 tan inmaquis na macsil á voces, cuanto, ¢ Anto’y pibabalian 
co'd sica, Jesus, ya Anac na sancataguian á Dios?  Picasic ed 
sica lapu ed Dios, ag moac papairapen. 

8 Lapu'd incuan nen Jesus ed sicato, Sica marumsis ya 
espiritu paoay ca ed sata'y too. 

9 Insan tinepet nen Jesus ed sicato, ¿Opa'y ngaran mo? 
Et sicato cuan to ed Jesus, Say ngaran co Sanbaquir; ta 
lapu'd daquel cami. 

10 Et aquicacasi'n mapalalo ed si Jesus pian ag to ra comon 
ibaqui'd araui ed paoay to’a man á dalin. 

11 Natan oala nensaman so saquey á baleg ya olop day 
babuy ed diquing na palandey á mancacacan. 

12 Et quinereo da ran may diriablo ed si Jesus, 4 cuan da, 
Igangan mo camin onselep ed saray babuy, pian macaloob 
cami ed sicara. z 

13 Et sicato inaboloyan to ra. Et saray marumsis ya espi- 
rtu pinmaoay ira, tan sinmelep ira ed saray babuy et say 

lop day babuy tinmaboy ira ed pangdel anga'd dayat, say 
bilang da ngalngali duanlibo ; et nalner ira ed dayat. 

14 Tan saramay mamapacan ed sicara binmatic ira, tan 
sicato'y inbaga ra ed ciudad tan diad ima. Et sicara linma ra 
ya nengnengen da man so agaoa. 

15 Tan ondago ra ed si Jesus, tan nengnengen da man so 
sinelepan daray diriablo ya manyudyurong, ya acauesan tan 
maong lay calacal to, salan ti sama'y toon oalaan nen saman 
na sanbaquir : et natatacot ira. 

16 Ht saramay acanengneng ed saya inpalioaoa ra ed sicara 
no panoy agaoa ton may sinelepan da ray diriablo, tan say 
nipaacar ed saramay babuy. 

17 Ef sicara guinapuan dan aquicasian si Jesus ya ontaynan 
ed saray quetegan da. 

18 Et dia'd iloloob to ed. parao, samay sinelepan daray 
diriablo aquicasian to'y Jesus pian macapan-ayam comon ed 
sicato. 

19 Etsi Jesus agto inaboloyan, noag say cua'nen Jesus ed 
sicato, Onla ca ed abung mo anga'd saray cacaarom, tan 
ibagam ed sicara no pano'y inpanguinaoa'y Cataoan na an- 
cacabaleg iran pamaacaran ya oncana ed sica, tan no pano'y 
inquioalay panangasi to ed sica. 

20 Et samay too iman la, tan guinapuan to'n inpacabat 
dima’d Decapolis no panoy quinabaleg da ray pamaacaran ya 
guinaoa nen Jesus ya nipaacar ed sicato, et amin 4 totoo 
niquelquelaoan ira. 


Say inpamaabig nen Jesus ed saquey a bit ed saquvton — 
abayag la a pan toro'y dala, nen sicato oonla ya 
manambal ed bii ya anac na saquey d macaoley 
na sinagoga, tan paolien to'd bilay. 


21 Tan sanen acabalio lamet si Jesus ed pagpag ya guilig 4 
nanparao, saquey 4 baleg á caraquel na totoo so atipon ed 
sicato : et sicato oala nensaman ed baybay. 

22 Et yala'y saquey ed saray macaoley na sinagoga, ya say 

ngaran to Jairo; et dia’d inpacanengneng to'd Jesus, din- 
inacmomo ed saray sali to, 

23 tan micacasi ed Jesus á mapalalo, ya cuan to, Say melag 
ya anaco'n bií oala ed ipapatey ; Picasic ed sica, ya onla ca tan 
itapeo moy limalimam ed sicato, pian onabig comon, tan 
nabilay. 

24 Et aquila'y Jesus ed sicato ; et baleg á caraquel na totoo 
so tinmomboc ed sicato, tan sicato’y dinesdesda. 

25 Et saquey á bii, ya asaquitan na pantoro’y dala á labin- 
dua'y taon, 

26 tan nanlicna'y amayamay & bengatla ed saray manag- 
tambal, tan guinastos ton amin so oala'd sicato, et agto guin- 
mangana'n balot, noag ingen onbebelat, 

27 dia'd inpacadngel to na saray bengatlan nipaacar ed si 
Jesus, linma ed saray caraclan ed beneg, tan dininito'y caues 
nen Jesus. 

28 Ta incuan to'n may bií, No diuiten co'y caues to ra, 
labat, napaabigac ya andisaeo. 

29 Et tampol á samay sobol na dala to amagaan ; tan alicna 
tonmay bií ed laman to ya inmabig ed salot to. 

30 Et*tampol á si Jesus,- nen alicna to ed incasicato ya say 
pacayari pinmaoay á nanlapu'd sicato, linmingay ed saray da- 
quel á catooan, tan cuan to, j Siopa'y aniuit na saray caues co? 

31 Tan saray discípulos to incuan da ed sicato, Sancaneng- 
neng mo'n saray daquel á totoo desdesen da ca, insan mo cuan 
á, ¿ Siopa'y aninit ed siac ? 

32 Et si Jesus tinmangolao ed manliberliber ya onnengneng 
ed samay bií ya nangaoad saya. 

33 Saman balet so bii ya natatacot tan manguiuguia, ed pi- 
cacabat to na agaoa ed sicato, dinmago tan dinmacmomo ed 
arap nen Jesus, tan inbaga ton may bií so amin á catuaan. 

34 Et incuan nen Jesus ed samay bii, Anac, say pananisiam 
pinaabig to ca, manacar ca ed careenan et onabig ca ed saquit 
mo. 

35 Leleg na pansasalita to ni, onsabi ra so nanlapud abong 
na macaoley na sinagoga, á cuan da, Say anac mon bli inatey 
la : ¿ aquin et sagpoten mo ni Maestro ? 

36 Balet si Jesus, ya agto limanoen so salita'n sinalita, 
cuauto ed samay macaoley na sinagoga, Ágca mapaga, manisia 
ca labat. 

37 Et angapo'y inaboloyan ton too ya mila ed sicato, licod 
ira di Pedro, tan Santiago, tan Juan ya agui nen Santiago. 

38 Et onsabi ra ed samay abong na macaoley na sinagoga ; 
et nanengneng nen Jesus so saquey ya ungol, tan amayamay 
da mannanangis tan manogaog na baleg. | 

39 Jit sanen sicato acaloob la, cuan to ed sicara, 2 Aquin et 
mangaoa cayo'y saquey ya ungol tan mannangis cayo? say 
ugao alioan inatey, noag say nanauguip. 

40 |t sicato'y inelecan da ya balaoen. Si Jesus balet, nen 
apapaoay to la ran amin, inala to'y ama’y ugao á bií tan say 
ina to tan saramay aquila ed sicato, insan onloob ed caoalaa'y 
ugao nensaman. 

41 Tan dia'd inpangala to'd ugao á bii ed lima, cuan to'd 
samay ugao, á bii Talitha cumi ; á salanti, no ipatalos, Mari- 
quit, ibagac ed sica, Onalaguey ca. 

42 Et samay ugao á bii tampol ya inmalaguey tan nan-acar ; 
ta sicato labindua so taon to. Jit sicara atalagnao ira ed baleg 
ya incatalagnao. 

43 Et mbilin to'd sicara'n mapalalo ya angapo como’ y maca- 
picabat ed saya: et ingangan nen Jesus ya naitdan comon 
imay ugao na bengatlan canen to. 


Si Cristo agmacapangaoay ancabaleg å milagros diman 
ed dalin to lapud agpananisia na saray 
manaayam diman. 


BT tinmaynan diman tan linma ed dalin to; et sicato'y 
tinomboc na saray discipulos to. 

2 Et nen asabi sabado, guinmapu á manbangat ed sinagoga ; 
et daquel i ira'y dia'd pandengdengel da'd sieato, ag ira macas- 
casel, á cuan da, ¿Anto yan caronongan á onlad sayan. too, 
tan anto'y cabalicsan daray onian macapaniari ran gaoa ya 
guinaoa ray limalima to? 

3 ¿Alioa ta'n sicato ya may panday, ya anac nen Mania, 
tan agui nen Santiago, tan Joses, tan Júdas, tan Simon? tan 

andi ta ra dia'n ibiba tayo ray águi toran bibií? Et apasaqui- 
tan ira ed sicato. 

4 Et si Jesus incuan to ed sicara, Say saquey & profeta 
alioan angapo'y dayeo to, lico'd no dia'd dalin to'n dili, tan 
dia'a saray cacanayon to tan dia'd abong to. 

5 Et ag to acagaoa'd man na macapaniari'n gaoa, noag bocod 
na inpangitapeo to na limalima to ed saray daiset ya agmaca- 
vari, tan pinaabig to ra. 

6 Tt sicato nanquelquelao lapu'd agda pananisia. Et nan- 
telectelec ed saray villas 4 nanbabangat. 

7 Tan tinaoag to ray labindua ed sicato, et ingapo to ran in- 
baqui & sanderun: tan initdan to ra na pacaoley ed saray 
marumsis yA espíritu ; 

8 et sicato inbilin to'd sicara ya ag ira manpitaroc á balot na 
antocaman ya onsana ed pan-acar-acar da, noag saquey á 
tayocod labat; sngapo’y tinapay, angapoy costal, angapoy 
pilac ed supot da ; 

9 noag say mansandalias ira : tan incuan to agcayo manĝi- 
sosolong na duaran caues. 

10 Tan incuan to'd sicara, Angan aned so tobongan yo ed 
saquey ya abong manayam cayo'd man ya angad itaynan yo'd 
man. 

11 Et dinanman á pasen ya agmangaoat naani ed sicayo, tan 
agda cayo dengelen, dia'd panacar yo'n onpaoay diman, pag- 
pag yo' y daboc ya oala'd dapan daray salisali yo á nipaacar ya 
saquey á pacapatnagan da. 

12 Et linma ra, tan inpulong da á saray catooan nepeg day 
mansibquel. 

13 Et sicar& pinapaoay da ray amayamay á á diriablo, tan 
ھ77"‎ 87 so agmacayari ya inilotan da'y larac, tan atambal 

a ra 


Say inpatey nen Juan á Bautista. 


M Et si arin Herodes nadngelan to 'raman; lapu'd say 
ngaran to nen Jesus nagmalio 4 bantog: et incuan nen 
Herodes, Si Juan 4 Bautista inmoli'd bilay á nanlapud leet 

daray inaatey, et canianti'n sarayan pacapanian ongagaoa ra 
ed sicato. 

16 Bangbalet saray arum cuan da, Sicato si Elías. Tan 
saray arum incuan da, Sicato'y saquey á profeta. 

16 Si Herodes balet, sanen nadngelan to raya, incuan to, Si 
Juan, 4 samay pinotolan co, inmolí. 

17 Ta si Herodes á dili angibaqui nensaman tan inerel to'y 
Juan, tan binalor to ed loob na pangaoan nisengeg ed si Hero- 
dias, ya asaoa nen agui to'n Felipe; ta sicato'y inasaoa nen 
Herodes. 

18 Lapu'd si Juan incuanto ed Herodes, Alioan nicatono- 
ngan ya iyamong mo'd sica so bii ya asaoa’y aguim. 

19 Kit si Herodias intalaga to'y incasicato'n dili ya mamosol 
ed si Juan, tan piniraoat to'n pateyen si Juan; et agto aya- 
rian ; 

20 ta si Herodes tinacotan to'y Juan, ta amta nen Herodes 
ya sícato saquey á too'n matonong tan masanto, canian agto 
inanó. Tan sanen sicato'y nadngelan to, atalagnao na mapa- 
lalo ; et sicato'y dinengel to á sililiquet. 

- 21 Tan sanen dinmateng so agueo á caababigan to, á 8 
agueo ya inquianac nen Herodes nanpaga na saquey á pang- 
deman nipaacar ed saray manonaan to, tan saray angataguey 
á capitan, tan saray manonan totoo ed Galilea ; 

22 Ef sanen linmoob so bii ya anac nen Herodias tan nan- 
sayao, pinasayacsac to'y Herodes tan saramay aquirongó ed 
sicato ed pananganan ; et say ari incuan to ed samay mariquit, 
Quereo ca'd siac na antocaman & labay mo, et siac iter co'd sica. 

23 Tan sinambaan to'd samay mariquit, Say antocaman ya 
quereoen mo'd siac, iter co'd sica, anga'n say capaldua'y pana- 
rian co. 

24 Et samay mariquit pinmaoay, tan incuan to ed si ina to, 
¢ Anto'y quereoen co? Et incuan nen ina to, Say old nen Juan 
á Bautista. 

25 Hit linmoob á tampol imay mariquit 4 maganganat ed si 
ar, tàn quinereo to'n cuan to, Labay co ya iter mo'd siac 
natan so oló nen Juan á Bautista ed saquey á palaton. 

26 Et say ari naermena'y mapalalo; balet ta nisengeg ed 

saray sipan to, tan dia'd saramay manyodyorong ed. pana- 
nganan, agto guinabay á pabaingan imay mariquit. 

27 Et say ari angibaqui'n tampol na saquey á sondalo ed 
saray bantay to, tan ingangan to'n jyacar da'd man so oló nen 
Juan : et samay sondalo linma tan pinotolan to'y Juan dima'd 
pangaoan, 

28 insanto inyacar so oló to ed saquey á palaton, et inted to 
ed mariquit ; et samay mariquit inted to ed si ina to. 

29 Et sanen nadngelan da ya na saray binangatan to, linma 
rad man tan inacop da'y bangcay to, tan inparocol da ed 
saquey á loboc. 


Say inpamesel nen Jesus ed saray daquel a catooan. 


30 Tan saray binangatan nen Juan nantitipon ira ya tinmi- 
pon ed quinen Jesus; et tinongtong da ed sicato so gana- 
gana, ya antocaman & guinaoa ra, tan antocaman ya inbangat 
da. 

31 Et cuan'en Jesus ed sicara, Galidia ed araui dima'd 
saquey á pasen á laoac, ta manpaiuaoa cayo nin magano. 
Ta amayamay nensaman iray onsasabi tan ontataynan, et 
angapo'y calioasan da'n masarag á pangan da. 

32 Et tinmaynan ira’n nanparao ya anga'd saquey á pasen a 
lacac ya araul. 

33 Et saray catooan anengneng da ra ya oonla, tan amaya- 
may iray abidbir da, et binmatic ira'd iman á nanoolop ira'n 
nanlapu'd saray amin á ciudad, et inonaan da ra. 

34 Et nen pinmaoay si Jesus et anengneng to ray daquel á 
catooan, tan naabaguey to ra, lapu ed singa ra saray carneros 
nensaman ya angapo'y saquey á manpastol ed sicara : et gui- 
napoan to'y nanbangat ed sicara na amayamay á pamaacaran. 

35 Et sanen magcasongpasongpal lay agueo, saray binanga- 
tan to linmara ed sicato, tan incuan da, Say pasen sicato'y 
laoac, et say agueo magcasongpasongpa la : 

36 jbaquim la ra, pian macacar ira ed uma tan dia'd saray 
aldeas ed caliberliber, tan manaliu ira’y bengatla'n nacan. 

37 Balet si Jesus inmebat tan incuan to'd sicara, Itdan yo 

ray nacan. Et sicara cuan da ed sicato, ¿ Onla cami ya mana- 
liu na tinapay 4 petec na dua’n lasus cuarta, ya ipacan ed 
sicara ? 

38 Et cuan to ed sicara, ¢ Pigara'y tinapay ya oala'd sicayo ? 
lacayo ta nengneng yo. It sanen acabatan da, cuan da'd 
sicato, Limara tan duara'n sira. 

39 Et inbilin nen Jesus ed sicara ya mancompocompog iran 
amin ya onyorong ed caricaan ya malangbot. 

40 Et nanyoyorong iran nandarasig, á tonggal lasus, tan 
sanlilimanplo. 

41 Insan inala nen Jesus iramay limara'n tinapay tan sara- 
may duara'n sira, eb nen tinmangay ed taoen, binendicionan 
to tan pinisagpisag to ra may tinapay ; insan to inted ed sara- 
may binangatan to ya iparongo ed saray catooan ; tan saramay 
duara'n sira inapagapag to ed sicara'n amin. 

42 Et angan ira’n amin, tan napsel ira. 

43 Eit sicara dinocdoc da ramay mecmer, ya labinduan boc- 
sot, tan ontan met na saramay sira. 


44 Et saramay angan na saray tinapay limanlibo ran totoo. 


St Jesus sinmabi ed saray binangatan to ya 
mandacar cd tapeo na dayat. 


45 Tan tampol ya inpilit nen Jesus ed saray binanzatan to 
ya onlogan ira'd parao, tan onla ran onona nen sicato ya anga 
ed pagpag á pangdel na Betsaida, legay pangibaqui to ed saray 
daquel á catooan. 

46 Et nen ayari to la ran pinasipot, linma ed palandey á 
manpicasi. 

47 Et sanen asabi lay labi, samay parao oala nensaman ed 
pegley na dayat, et sicato oadman á bocbocor ed dalin. . 

48 Et nengnengnengen to ra ya nasasagpotan 4 mangagaor, 
ta say daguem onsosoba nensaman ed sicara, dia'd asinguer lan 
comapat ya horas* na labi onla ed sicara ya manaacar ed 
tapeo na dayat; tan labay to oari ran lagsanan : 


* Asinguer la'y palbangon. 

49 balet sicara, nen sicato'y anengneng de'n manaacar ed 
tapeo na dayat, inpaacar da nensaman 4 sicato y saquey ya 
anlani, eb nanaquis ira : 

90 ta sicato'y anengneng da'n amin, tan agoló ra. Balet ta 
sicato aquisalita ed sicara’n tampol, tan cuan to ed sicara, 
Maupabayani cayo ; slac ; agcayo antacot. 

51 Et sinmapat si Jesus ed sicara'd ma 'd parao; et sama'y 
daguem tinmonda : et atalagnao ira’y baleg ed incasicaran 
dili ; 

52 ta sicara agda atalosan so nipaacar ed saramay tinapay, 
noag Say inmaoct so puso ra nensaman. 


Pinaaabig nen Jesus tray amayamay a mabebiay. 


$3 Tan sanen acabaliu lara, linmara ed dalin na Genesaret, 
tan pinmondo ra. 

54 Et sanen acapaoay la ra ed parao, saray catooan acabatan 
da'n tampol si Jesus, 

55 et binatic da'y hberliber to'n amin iman á daliu, tan 
guinapoan dan inaoit á manlapu'd amin û pasen lra'y agmaca- 
yari ed docolan da dima'd nadugelau dan caoalaan nen Jesus. 

56 Tan angan-aned ya nilooban to, dia'd saray aldea, odino 
saray ciudad, odino dia'd uma, ingatgaton daray agmacayari 
ed saray palpalasa, tan inpicasi ra'd sicato ya angan say saloy 
na caues to'y nadiuit da labat comon: et amiamin daray 
aniuit apaabig ira. 


Maslang ya agamilen so naugalian no somlang ed 
saray ganga'y Dios. 


ET nantitipon ira'y Fariseos tan saray arum ed saray 
escribas ed quinen Jesus á nanlapu ra'd Jerusalem, 

2 tan anengneng da ya say arum ed saray discipulos to ya 
angan iray tinapay ya inpangicamot da ray alioan malinis, 
sulanti ag-inurasan á limalima. 

3 Ta saray Fariseos, tan amin da ray Judios, ag ira mangan, 

licor no urasan dan maong iray limalima ra, ya oonoren day 
naugalian da ray mamatatquen : 

4 et bang no onsabi ra'n manlapu ed palasa, ag ira mangan, 
licor no manaines ira: tan oalay amayamay 4 nanbabangil, ya 
inacat da'n onoren, saray pananguras na copa, bangabanga 
tan saray paspasig á gansa. 

5 Et saray Fariseos tan sarav escribas tepeten da ed sicato, 
ó Aquin et saray discipulos mo et ag ira manonto’y onong ua 
naugaliau da ray mamatatquen, noag say mangan iray tinapay 
á pansobo ray agalinisan á limara ? 

6 Et sicato incuan to ed sicara, Maong so inpangiprofeta 
nen Isaias ed sicayo ya mansimpisimpitan, onong na oalan 
nísulat, 


Sayan baley galangen toac ed saray bibil da, 
Bangbalet say puso araui ed siac. 


7 Et andicacanaan so panangigalang da'd siac, 
Ibabangat da ya singa bangat da ra so saray gangan daray 
totoo. 


8 Sieayo paolian yo'y ganga y Dios, et onoren yo'n pansian- 
siaan so naugalian da ray totoo. 

9 Tan incuan nen Jesus ed sicara, Lemlemeoen yo'n toloy 
so ganga y Dios, pian naonor yo'y naugalian yon dili. 

10 Ta si Moises incuan to, Galangen mo'y Amam tan inam ; 
tan, say mansalita’y maugues ed ama odino dia'd ina, sicato 
como'y onpatey ed ipapatey. 

11 balet sicayo cuan yo, No say saquey á too ícuan to naani 
ed ama to odino ina to, so onia, Satay bengatlan pacapina- 
bangan mo comon lapu'd siae sicato’y Corban, 4 salanti, Initer 
ed Dios ; 

12 et agyo la'd satan aboloyan á mangaoay anto ya nipaacar 
ed si ama to odino si ina to, 

13 ya gagaoeen yo'n andicacanran so salita'y Dios lapu'd 
naugalian yo, ya indereo yo: tan amayamay so ontan ira’n 
bengatlaran nanpapara ya gaoeen yo. 

Say cacanen alioan sicato'y macatilol ed too, noag say 
casalanan a manlapu ed puso'y laman. 


14 Tan tinaoag to ra’y daquel á catooan lamet ed sicato, tan 
incuan to ed sicara, Sicayo ya amin denglen yoac, tan talosan 
yo: 

15 angapo'n balot so bengatla ya manlapu'd paoay na too, 
ya no onla ed loob na too et nayarian to'n tilolan: noag ingen 
saray bengatla ya onpaoay ed too sicara'tay macatilól ed too. 

16 Say oay pacadngel, denglen to comon. 

17 lit sanen acaloob ed abong á nanlapu'd saray daquel á 
catooan, saray binangatan to tinepet da'd sicato may alimbaoa. 

18 Et cuan to'd sicara, ¿Ontan yo met manaya, ya anga- 
poni pacatalos yo? : Agyo ta natebec, ya angan anton manla- 
pud paoay et onloob ed too, agto nayarin tílolan so too ; 

19 ta lapu'd ag-onla'd utel na puso to, noag say dia'd losoc 
to, insan onpaoay á manontoy pait tan onla'd masanib á 
pasen? Incuan to ya, ed panagsimpit na amin á canen. 

20 Insan to incuan, Satay onpaoay & manlapu ed too, sica- 
to "tan so mantilol ed too. 

21 Ta manlapu ra'd dalem, onpaoay ira'd puso'y totoo so, 
saray maugues iran nonot, saray panaglaoan, 

22 panagtaqueo, panagbitquel panagcacalogoran, caagúman, 
saray caugsan, panagsaol, say galet na laman, maugues á 
panagnengneng, siblangan, panbalegbalegan, cabaglan. 

23 amin dara nia manlapo ra'd loob, tan tilolan day toó. 


Say pananisia na saquey a bin taga Cana, sicatoy 
acapaabig ed anac ton bii á sinlepay diablo. 


24 Tan nanlapu'dman inmalaguey tan Imma ed saray 
quetegan na Tiro tan Sidon. Et linmoob ed saquey ya abong, 

tan agto comon labay & nacabata'y saquey á too: et agto 
ayarian so niamot. | 

25 Noag say tampol á say saquey á bii, ya say anac to'n 
melag á bit ya oalay marumsis ya espíritu to, dia'd inpacadngel 
to'd sicato linma tan dinmacmomo ed saray sali to. 

26 Samay bii saquey á Griega, Sirofenisia so poli to. Et 
quindeo to'd Jesus ya papaoayen to comon ed samay anac 
to'n bii imay diablo. 

27 Et incuan nen Jesus ed samay bii, Labat pian napesel ni 
ray anac ya onona: ta alioan manepeg ya aleen so canen 
daray ugugao insan ibontoc ed saray áso. 

28 Samay bii balet inmebat tan cuan to ed Jesus, On, Cata- 
oan; balet ta saray áso dia'd silong na pananganan mangan 
ira na mecmec da ray ugugao. 

29 Et incuan nen Jesus ed samay bii, Lapud sayan salita, 
onla ca la; say diablo pinmaoay la ed anac mo. 

30 Et samay bii linma la ed abong to, et aromog to'y ugao 
á mandocdocol ed docolan, tan sanay diablo pinmaoay la. 


Say inpamaabig nen Jesus na saquey d too'n sinlepa'y 
diablo ya umel tan telec. 


31 Tan pinmaoay lamet si Jesus ed saray quetegan na Tiro, 
tan binatac to'y Sidon ya anga'd dayat na Galilea, 4 tinonton 
to ray quetegan na Decapolis. 

32 Et inyacar da ed si Jesus so saquey 4 telec nensaman, 
tan oalay mangaamper na pansalita to; eb quereoen da'd si 
Jesus ya itapeo to comon so lima to ed samay too. 

33 Et sicato'y inala nen Jesus ya insian á maamot ed saray 
daquel á catooan, tan inyan to ray tamoro to ed saray layag to'n 
may too, tan linmopda’y Jesus, et diniui’toy dila to'n may too; 

34 et dia'd intangay to’d taoen, naníngel, tan cuan to'd 
samay too, Ephphatha, cabalicsan to'y, Nalucasan. 

35 Et saray layag to alucasan irá, tan samay balor na dila to 
naogbar, et nansalita’y malioaoa. 

36 Eit inbilin nen Jesus ed sicara ya agda comon ibaga : balet 
ta no panoy inpangibilin to'd sicara, nagcalalo ni ingen so 
inpangioacaoac da'd saya á mapalalo. | 

37 Tan alabas á toloy so inquiquelaoan da, á cuan da, 
Maong so inpanguinaoa to ed amin á bengatla : sicato gaoeen 
to és ya macadngel so angan telec, tan mansalita so angan 

Say comadua'n inpamesel nen Jesus ed saray 
daquel a catooan. 


| 8 DIA'D saraman ya agueo, nen oala lamet so daqueraquel á 
catooan, tan angapon balot so oalan nacan da, tinaoag to 
ray binangatan to ed caoalaan to, tan cuan to ed sicara, 

2 Oalay panangabaguey co ed saray catooan, lapu ed talo'y 
agueo da la natan ya oadia ed siac, et angapoy nacan dan 
balot : 

3 et no ibaquic irad caabongan da ya agniraangan, oncapoy 
ira ed dalan ; insan say arum ed sicara nanlapu ro'd araui. 

4 Et saray discipulos inmebat irad sicato, ¿ Aned so panga- 
laa y saquey á too na tinapay dia'd laoac a pamesel ed sarayan 
totoo ? 

5 Et sicato tinepe'to ed sicara, ¿Pigaray tinapay à oalad 
sicayo? Et ineuandu, Pitora. 

6 Et sicato ibilin tod saray daquel á catooan ya onyorong 
ira ed dalin: insan to inala ramay pitoran tinapay, et nen aca- 
pisalamat ed Dios, pinisagpisag to, tan inted to'd saray bina- 
ngatan to, pian iparongo ra ed saray catooan. 

7 Tan oalamet so pigaran anquequelag ya sira ra: et nen 
abendicionan to ra, inbilin to ya iparongo ra ‘raya ed sicara. 

8 Et sicara angan ira tan napesel ira; et dinocdoc da ray 
pisapisag á soloc, ya pitoran balolang. 

3 Et ngalngali ran apat 4 libo : insan to ra inbaqui. 

10 Insan linmugan á tampol si Jesus ed parao á pati saray 
binangatan to, et linmoob ira'd saray pasen na Dalmanuta. 


Say inpanganap da ray Furiseos ed si Jesus na tanda. 


11 Tan saray Fariseos Limuara, tan guinapoan day nantepet 
ed sicato, 4 dia'd panobsoboc da, manaanap ira ed sicato na 
saquey á tanda á manlapu'd taoen. | 

12 Et si Jesus naningel na araldalem ed camarerua to, insan 
to cuan, ¿Aquin et mananap yan cailálacan na saquey á tan- 
da? tuatua á cuan co'd sicayo, Angapo'y tanda ya niiter naani 
ed saya'n cailálacan. wp Ro 

13 Et tinaynan ira nen Jesus tan linmugan ed parao amaa- 
rap ed pagpag á guilig. 


Inpasacbay nen Jesus ed saray binangatan to so panlicas 
da'd bangat na Fariseo tan Herodes ta sicaran 
dua, angan nanduma ra, seseetan da'y 
caerep na bangat nen Cristo. 


14 Et saray binangatan alingoanan day angitaroc na tina- 
pay; tan angapoy oalad sicara ed parao noag sacsaquey labat 
á tinapay. 

.. 18 Kit inbilin to'd sicara, á cuan to, Manimano cayo, manlicas 
cayo ed levadura na saray Fariseos tan say levadura nen 
Herodes. 

16 Et nansusupiat so saquey tan saquey ed sicara, á cuan da, 
Angapo'y tinapay tayo. 

17 Kit si Jesus dia'd inpacalicas to'd saya cuan to i sicara, 
( Aquin et mansusupiatan cayo, á nisengeg ed angapo'y tina- 
pay yo? ¿ag yo ta ni natebec, tan agnatalosan ? ¿anaoet ta ni 
puso yo ? 

18 ¿Anta oalay mata yo ra, agcayo macanengneng? tan 
anta oalaray layag yo agcayo macadngel ? et ¿ag yo ta nano- 
notan ? 

19 Sanen pinisagpisag co ramay limaran tinapay ya inyotob 
ed saray liman libo, ¿pigaran balolang na amecmecmec so 
inacop yo?  Sicara cuan da ed sicato, Labindua. 

20 Tan sanen saramay pitora ya inotob ed saray apat á libo, 
¢pigaran balolang á napno na amecmecmec so inacop yo? 
Et sicara cuanda ed sicato, Pitora. 

21 Et incuan nen Jesus ed sicara, ¿Agyo mi natalosan ? 


Say inpamaabig nen Jesus ed saquey à bulag. 


22 Et onsabi ra ed Betsaida, et inyacar da ed sicato so 
saquey á bulag á too, tan quinereo da ed si Jesus ya diuiten to 
may too. 

. 23 Et si Jesus inalato'd lima may too, tan inaoito ed paoay 
na aldea; et sanen nilopdaan nen Jesus ed mata tan intapeo 

to'y limalima to ed samay too, tinepet nen Jesus ed sicato, 
¿Nanengneng mo'y bengatla ? 

24 Et samay too tinmangoa, tan incuan to, Nanengneng co 
ray totoo ; ta nalmanoc ira’n singa ra quiquio, á manaacar. 

25 Dia'd saman intapeo nen Jesus lamet iray lima to ed 
saray mata ton may too; et samay too tinmangoa'n abay- 
bayag, et inmabig, tan anengneng to'n ami' bengatla á malin- 
lineo. 

26 Insan la inbaqui nen Jesus imay too ed abong to. á cuan 
to, Angan dia'd aldea agca onloloob. 


Say inpangosisa nen Jesus na pananisia ray 
discipulos ed sicato. 


27 Et si Jesus nancorang, tan saray binangatan to, ya ama- 
arap ed saray aldeas na Cesarea na Filipo: et dia'd dalan 
tinepe'to ed saray discipulos to, á cuan to ed sicara, ¿Siopaac ' 
ta ed cuan daray totoo ? 

28 Et cuan da'n inbaga'd sicato, Cuan da ta sica'y Juan 
Bautista aman : et saray arum, cuan da ya sica si Elias ; balet 
saray arum, cuan da ya, Saquey ca ed saray profetas. 

29 Tan tinepe'to ed sicara, Siopaac balet ed cuan yo? Si 
Pedro inebatan to tan cuan to'd sicato, Sica so Cristo. 

30 Et inbilin to'd sicara ya angapo como’y too'n pangibagaan 
day nipaacar ed sicato. 

31 Tan sicato guinapoan to so nanbangat ed sicara, ya say 
Anac na too nacaocolay panlicna to'y amayamay 4 bengabe- 
ngatla, tan ipulisay da ray mamasiquen, tan saray manonaan 
ira'n papari, tan saray escribas, insan da pateyen, et dia'd ca- 
yari talo'y agueo onoli lanlamang. 

32 Et inbaga to ya'n salita ya agto inguimor. Et si Pedro 
inala-to'y Jesus, tan guinapoan to'n banoen. 

33 Si Jesus balet nen pinmigar, tan sancanengneng toray 
binangatan to, binaat toy Pedro, et cuan to, Onla ca ed beneg 
co, Satanas: ta sica agmo nonnonoten iray pamaacaran na. 
Dios, noag saray pamaacaran da ray totoo. 

Si Jesus mangiter na bilin ed saray maliquet ya 
ontomboc ed. sicato. 


34 Tan tinaoag to ray daquel á catooan tan saray binangatan 
to ed caoalaan to, et incuan to ed sicara, No say siopaman 4 
too labay to so ontomboc ed siac comon, agto comon caoana- 
ne’y incasicato, et aciten to’y cruz to, tan tomboquen toac. 

35 Ta say siopaman á malabay á mangiaguel na bilay to, 
sicatoy nabalang to naani; tan say siopaman ya macabalang 
naani na bilay to nisengeg ed siac tan say evangelio sicato'y 
niaguel to. 

36 Ta anto ta'y naalman na saquey 4 too, ya macagamor na 
sancamundoan, balet ta nataotao so bilay te ? 

37 Ya anto ta'y níiter na too ya isandi ed bilay to? 

38 Ta say siopaman ya ambaing lapu'd siac tan saray salitac 
ed saya'n managlaoan tan macasalanan ya cailalacan, say Anac . 
na too ambaing met naani lapu'd sicato, naani no onsabi ya 
oala'd gloría nen Ama to á pati saray sasanto'n angeles. 


Si Jesus nanuman na incasicato, tan pinmatnag ed 
saray arum ya discipulos to a magloria. 


TAN incuan nen Jesus ed sicara, Tuatua ya icuan cod 
9 sicayo, Oalaray pigara dia ed saray manal-alaguey, ya ag- 
dan balot nataoayan so patey, anga ed pacanengneng da na 
panariay Dios ya onsabin catequep to'y bisqueg. 

2 Et dia'd cababas na anem agueo inala nen Jesus si 
Pedro, tan Santiago, tan si Juan ya inpilad sicato, tan inaoit, 
to ra ed taguey na saquey 4 palandey ya ataguey ed araui 4 
sicara labat: et nauman si Jesus ed arap da: 

3 et saray caues to nagmaliu 4 mancaniang, tan ampotipoti : 
ya angapoy pumepesac dia'd dalin 4 macapapoti á singa 
saraman. 

4 Et pinmatnag ed sicara si Elias á pati si Moises: tan 
aquisslsalita ra ed quinen Jesus. 

. 5 Et si Pedro onebat á cuan to ed Jesus, Maestro, maong ed 
sicatayo so manayam dia; et mangaoa cami na taloran abongá- 

bong; saquey so oncanad sica, et saquey so oncana'd Moises, 
tan saquey so oncanad Elías. 

6 Ta agto amta'y sasalitaen to, ta atacot ira’n toloy. 

7 Bt sinmabi'd man so saquey á lurem 4 manatarong ed 
sicara : tan oalay saquey á voces f nanlapud samay lurem d 
cuanto, Sicatoya'y inadaroc ya Anac; sicato'y denglen yo. 

8 Et dia'd intangolao dan manliberliber á tampol, angapo lay 
anengneng da, licod si Jesus á pati sicaran dili. 

9 Et nen onlalasor ira ed palandey, inbilin nen Jesus ed 
sicara ya angapo comoy too"! pangibagaan da na saray 
bengatla ya anengneng da, noag sano acaoli Jad bilay so Anac 
na too á manlapu'd saray inaatey. 

10 Eit binilibili ray salita á nantetepetan ira no antoy cabalic- 
sa y quiolid bilay á manlapud saray inaatey. 

11 Insan da tinepet ed sicato Á cuan da, Saray escribas 
ibabaga ra ya si Ilias so manepeg ya onsabi'n onona. 

12 Et sicato incuan to ed sicara, Si Elias ya tuatua so onsabi'n 
onona, tan ipulang to'n ami bengatla: ct onong na oalan 
acasulat ya say Anac na too nacaocolan Á manlicna'y daquel, 
tan nípasen ya andicana ? 

13 Et cuan co ed sicayo, ya sl Elías sinmabi la, et guinaoa ra 
met ed sicato’y antocaman 4 quinalictan da, salanti onong na 
oalan nisulat ed sicato. 


Say inpanambal nen Jesus na saquey á too'n 
sinlepa'y diablo. 


14 Tan sanen sinmabi ra ed saray binangatan, anengneng 
da so daqueraquel 4 catooan ed liberliber da, tan saray escribas 
ya misasangsangan ed sicara. 

13 Et nen say daquel á catooan anengneng day Jess: 
atalagnao ira'n tempol á mapalalo, tan nen binmatic ira ed 
sicato ingalang da. 

16 Tit tinepe'to ed sicara, ¢ Anto’y pisasangsangan yo ed sicara ? 

17 Et say saquey ed samay daquel á catooan inebatan to, 
Maestro, inyacar co dia ed sica so ana'con laqui, ya oala'y 
saquey ya umel ya espiritu ed sicato ; | 

18 et angan iner & pangiacaran to ed ugao, ibaldac to: et 
manbura'y sangito tan manngalatenget iray ngipen to insan 
naquelang: et aquisalitaac ed saray discipulos mo ta papaoayen 
da como'y espiritu ; et ag da nayarian. 

19 Et inmebat si Jesus tan cuan to ed sieara, O cailalacan & 
maquisir na pananisia, ¿anga'd capigan so panayam co ni dia 
ed sicayo ? ¿anga'd capigan so pantepel co ed sicayo? sicato’y 
aoit yo dia ed siac. 

20 Ft inaoit da man ed sicato: tan canengneng to'd sicato, 
tampol á samay espíritu guinuy guyames to'y masaquit imay 
ugao, tan inbaldac to ed dalin, et nanbalbalintocar ya nanbura- 
bura'y sangito. 

21 Et tinepet nen Jesus ed si Ama to, ¿Caonongan lay hayag 
to ya nanlapu'd insabi to nia ed sicato? Et incuan to, nanlapu'd 
sanen ugao ni. 

22 Tan mabetbet ya ipelag to so ugao ed apuy tan dia'd 
saray danum pian pateyen to comon: et no sica nayarian mon 
gaoee'y bengatla, abaguey mo camipa, tan tulongan mo cami. 

23 Et incuan nen Jesus ed sicato, No nayarian mo! ta amin 
á bengabengatla nayari ra ed sata'y manisia. 

24 Say ama'y ugao tampol ya inmaquis á cuan to, Manisiaac ; 
tulongan moy quisir na pananisiac. 

25 Et sanen anengneng nen Jesus ya say daquel á catooan 
sinmabiran mambabtic á nanoolop, nanpasnocan nen Jesus 
imdy marumsis ya espiritu, á cuan to ed sicato, Sica umel tan 
telec ya espíritu, igangan co'd sica, ta ompaoay ca'd sayan ugao, 
tan ag cala onseselep á balot ed sicato. 

. 26 Et nen acaaquis, tan guinuyames to may ugao 4 mapalalo, 
pinmaoay: et samay ugao agaoa'n singa inatey ; ed ontan la 
ya saray caracdaclan incuan da, Sicato inatey la. 

27 Si Jesus balet inala to'y ugao ed lima, tan sicato'y inpaa- 
laguey to; et samay ugao inmalaguey. 

28 Et sanen acaloob si Jesus ed abong, saray binangatan to 
tinepet da’n maamot ed sicato á cuan da, Agmi ayarian á 


pinapaoay. 
. 29 Et incuan to ed sicara, Sayan nengneng ag napapaoay 
lapu ed antocaman, noag lapu bengat ed picacasi. 

Inpalioaoa nen Jesus no siopara'y manona ed Iglesia to, 
tan incalar to'y maong ya unión. 


30 Tan quinmurang iran nanlapu'd man, tan binetac day 
Galilea ; et ag to comon labay ya nacabatan iman na siopamán 
á too. 

81 Ta inbangat to ra'y discipulos, tan incuan to ed sicara, 
Say Anac na too nidereo ed saray limaray totoo, tan sicuto'y 
pateyen da naani, et sano apatey da la, calabas na talo'y agueo 
sicato’y onoli lanlamang. 

32 Balet ta agda atalosan iman á salita, tan antacot iran 
manepet ed sicato. 

33 'l'an acasabi ra ed Capernaum: et sanen acaloob si Jesus 
ed abong tinepe'to ed sicara, ¿Anto'may pansasangsangan yo 
ed 7۶ 

34 Sicara balet ag ira inmesel ; ta sicara nansasangsangan ira 
ed dalan, no siopa oar? cabalbalgan. 

35 Et inmirong si Jesus, insan to tinaoag iray labin dua ; tan 
cuan to ed sicara, No say siopaman á too et labay to comoy 
unagn, sicato so cautitan ed amin, tan manservi ed amin. 

36 [nsan angala na saquey á melag nin ugao, tan inian to ed 
pegley da: insan to inanipopo may ugao ed saray taclay to, 
tan incuan to ed sicara, 

37 Say sopaman 4 mangaoat na saquey ed saray onian 
anquequelag nin ugugao nisengeg ed ngaran, siac so aoaten to: 
tan say siopaman á mangaoat ed siac, alioan siac so aoaten to, 
noag sama'y angibaqui dia ed siac. 

38 Si Juan incuan to ed Jesus, Maestro, oala'y saquey ya 
anengneng mi ya manpapapaoay na diriablo dia’d ngaran mo: 
et binano mi ta lapu'd ag to tinmomboc ed sicatayo. 

39 Bangbalet si Jesus incuan to, Ag yo babanoen : ta angapo’y 
too ya mangaoa na saquey á macapaquelao á gaoá dia'd ngaran 
co, ya nayarian to'y maigagano'n mansalita'y maugues ed siac. 

40 Ta say ag onsongpa ed sicatayo, oncana'd sicatayo. 

41 Ta say siopaman á mangiter naani ed sicayo na sanvaso'n 
danom y& inumen, lapu ed totoo to cayo nen Cristo, tuatua 
cuan co ed sicayo, ag to nabalang & balot so tomang to. 


- 

42 Et say siopaman á mangigapol na saquey ed sarayan 
anquequelag ya ugugao á manisia ed slac, magmaong ni comon 
ed sicato no say saquey á baleg ya bato'n guilingan so nisabit 
ed becleo to, insan inbontoc ed dayat. 

43 Tan no say limam so macapangigapol ed sica, sicatoy 
potot mo: magmaong ni ed sica so onloob ya pocol ed saya'n 
bilay, nen say oalay duaran taclay mo ya ontobong ed infierno, 
dia’d.agnaerep ya apuy. 

44 [Ya diman say biguis to agompatey, tan say apuy ag lacas 
naerep]. 

45 Et no say salim so mangigapol ed sica, sicato'y potot 
mo: magmaong ed sica so ontobong ed saya'n bilay ya piley 
ca, nen say duara’y salin ya nibontoc ed infierno. 

46 [Ya diman agompatey so biguis to, tan say apuy ag laoas 
naerep.] 

47 Et no say matam so mangipelag ed sica’d casalanan, 
sicatoy suquit mo: ta magmaong ni ed sica so onloob ed 
panaria'y Dios á sacsaquey so matam, nen say duaray matam 
et nibanta'ca ed infierno ; 

48 ya diman say biguis da agompatey, tan say apuy ag 
naerep. 

49 Ta amin naasinan ya andisaeo na apuy. 

50 Say asin sicato'y maong : balet no say asin et tinmabang 
la, anto'y pamananam yo? Oala como'y asin ed sicayon dili 
tan manayam so saquey tan saquey ed sicayo ed careenan. 


Inpangiguetar nen Jesus na nicatonongan 
å pacapan sian. 


10 TAN inmalaguey si Jesus á nanlapu'd man, tan onloob 
ed saray quetegan na Judea tan labas na Jordan: et 
saray daquel á catooan onla ran mantitipon ed sicato lamet; 
et, onong ed ugali to, inbabangat to ra lamet. 

2 Et osle ray linma ed sicato ya Fariseos et tinepet dad 
sicato, ¿Nicatonongan casi ed saquey 4 laqui so mangisian na 
asaca to? á panosoboc da'd sicato. 


- 

3 Et si Jesus inmebat tan incuan to ed sicara, ¢ Antota so 
inbilin nen Moises ed sicayo? 

4 Et sicara incuanda, Si Moises inaboloy to so pansulat na 
saquey á papel na panagsisian, isan la ipolisay so bii. 

5 Si Jesus balet incuan to ed sicara, Lapu ed caauetan na 
puso yo insulat to'd sicayo yan gangan. 

6 Balet ta nanlapu'd gapo'y incapalsa, Say Dios guinaoa to 
ra ya ed laqui tan bii. 

7 Nisengeg ed saya say too taynanto naani so “Ania to tan 
ina to, et miando ed asaoa to; 

8 et saray duara magmalio iran sacsaquey á laman. 

9 Canian sasirin so inpantipon na Dios, ag pansiane’y too'n 
siopacaman. 

19 'Tan dia'd abong saray binangatan to tinmepet ira'd sicato 
lamet na nipaacar ed sayan pamaacaran. 

11 Et cuan nen Jesus ed sicato, Say slopaman f mangisian 
na asaoa to, insan mangasaoa y sananey, imancasalanan yan 
laqui na picacalogoran ya onsongpa ed asaoato'n quendat ya 
bii : 

12 et no say bií ya dili so mangisian ed asaoa ton laqui, insan 
miasaoa ed sananey, mancasalanan yan bii na picalogoran. 


Si Jesus awaten to ray ngugao tan inararo to ra. 


13 Et iniacar da ed sicato 'ray anquequelag ya ugugao, pian 
comon poyocpoyoquen irá nen Jesus: et saray discipulos nan- 
pasnocan da ra. 

14 Nen anengneng balet nen Jesus ya asanocan, et incuan to 
ed sicara, Polian yo ray anquequelag ya ugugao ya ondago ed 
siac; agyo ra sesebelan: ta saratan so macanquiey panaria’y 
Dios. 

15 Tuatua cuan co ed sicayo, Siopaman ya agmangaoat na 
panariay Dios 4 singa saquey á melag ya ugao, ag macatobong 
á balot diman. 

16 Insan to ra inampopo ed saray taclay to, tan binen- 
dícionan to ra, ya intatapeo to ray limalima to ed sicara. 

Mairap so pacatobong na mayaman ed iglesia. 


17 Tan nen manaacar si Jesus ed dalan, oala'y saquey 
binmatic ed sicato, tan tinepe'to ed sicato, Maong ya Maestro, 
anto'y nepeg con gaoeen pian nataoir co'y bilay ya andiangaan ? 

18 lt incuan nen Jesus ed sicato, ¿Aquin et ingaran moac 
na maong ? andigapo'y maong noag sacsaquey, salanti say Dios. 

19 Amtam ire’y gangan, ya, Agca mamatey, Agca manca- 
logoran, Agca mautaqueo, Agca mantasi na alioan tua, Agca 
mansaol, Igalang moy amam tan inam. 

20 Et cuan ton ma'y too ed sicato, Maestro, amin darania 
sinosongpal con nanlapud incaugao co. 

21 Et si Jesus dia'd innengneng to ed sama’y too inaro to, tan 
cuan to ed sicato, Saquey so oncocolang ed sica: onla ca ta 
ilacom ya amin á oala'd sica, et ited mo'd saray duruca, et oala 
naani'n andisaeo so atipon á cayamanan mo dima'd taoen: et 
gala, tomboc nioac. 

22 Sababet so Lupa to nagba ed saman á salita, et linma 
ya maerermen: ta sicato'y saquey nensaman ya calay baleg á 
caycayarin to. 

23 Et si Jesus tinmangoaá manliberliber, tan cuan to ed saray 
discipulos to, ¡Agay lay calrapan daray oalay cayamanan ya 
onloob ed panariay Dios! 

24 Et saray discipulos atalagnao ira ed saray salita to. Si 
Jesus balet ícuan to lamet, tan cuan to ed sicara, Ugugao, ¡agay 
lay calrapan da ray manmatalec ed saray cayamanan ya onloob 
ed panaria’y Dios! 

29 Magmainomay ni ed saquey á camello so onlabot ed abot 
na saquey á dagum, nen say dia'd saquey á too'n mayaman ya 
onloob ed panariay Dios. 

26 Et niquelaoan ira’y mapalalo, á cuan da ed sicato, ¿ Siopa 
sirin so macayarin nilaban ? 

27 Si Jesus dia’d innengneng toed sicara cuan to, No dia’d 
saray totoo ag ya oniari, balet alioan ontan ed Dios: ta gana- 
ganay bengatla oniari ra ed Dios. 

28 Si Pedro guinapoan ton inbaga ed sicato, Nia, sicami- 
tinaynan min amin et tinomboc mi ca. 

29 Incuan nen Jesus, Tuatua á cuan co ed sicayo, Angapo’y 
too ya anaynan na abong, odino agagui'n lalaqui, odino agagui'n 
bibi, odino ina, odino ama, odino saray Anac, odino daldalin, á 
nisengeg ed siac, tan nisengeg ed evangelio, 

30 noag to aoaten ya andisaeo so saquey 4 maminlasus natan 
ed sayan panaon, ya aboabong, tan agaguin lalaqui, tan aga- 
guin bibii, tan saray ina, tan saray Anac, tan daldalin, 4 pati 
saray capasegsegang ; insan dia'd mundo ya onsabi say bilay Á 
magnayon. 

31 Bangbalet amayamay iray onaan ya naonor iran andi- 
saeo , tan onor ya onona ra ya andisaeo. 


Ipasingaoey lamet nen Jesus cd saray binangatan to 
so ipatey to tan say quzoli tod bilay. 


32 Et oala ra nen saman ed dalan, ya ontatatdang ed Jeru- 
salem; et si Jesus oalad onaan da nensaman ; et niquelaoan 
ira ; tan saramay tinmomboc ed sicato natatacot ira. Jt inala 
to lamet iray labindua, insan to guinapoan ya inbaga'd sicara 
so saray benga bengatlan nagaoa ed sicato, 

33 q cuan to, Nia ontatdang itayo ed Jerusalem ; et say Anac 
na too nidereo ya andisaeo ed saray manonaan á papari tan 
saray escribas , tan sicato'y sentenciaan da naani na ipapatey, 
tan iyaoat da naani ed saray Gentiles : 

34 tan sicato'y ludlureyen da naani, tan lupdaan da, tan 
bacbaquen da naani, tan pateyen da'n andisaeo ; et calabas na 
taloy agueo onoli'd bilay lanlaman ya andisaeo. ۱ 


Say incapangolo ed iglesia nen Jesus sicato'y nisomlang 
ed panag-oley na mundo. 


35 Et sinmingguer ira nensaman ed sicato di Santiago tan 
Juan, ya anac ira nen Zebedeo, á cuan da ed sicato, Maestro, 
labay mi comon á gaoeen mog sicami so antocaman ya quedoen 
i'd sica. 

36 Et cuan to ed sicara CAntoy labay yo ya gaoeen co 
comon ya nipaacar ed sicayo ? 

37 Et incuan da ed sicato, yaboloy mo'd sicami ya maca- 
yorong cami comon dima'd gloriam, á say saquey dia'd nicaoa- 
nan mo, tan say saquey dia'd nicaoiguim. 

38 Si Jesus balet incuan to ed sicara, Ágyo amta so que- 
quereoen yo. 2 Nayarian yo ta so onimom ed copa ya inomen 
co ? odino ¿nabiniagan ed bautismo ya acabiniagan co ? 

39 Et incuan da ed sicato, Nayarian mi. Et si Jesus incuan 
to ed sicara, Say copa ya inomen co inomen yo naani: tan 
say bautismo ya acabiniagan co so cabiniagan yo naani : 

40 balet ta say cayoyorong ed nicaoanan co tan dia'd nicaoi- 
guic agco nayarian so panangiter : noag say oncana'd saraman 
so niparaanan to. 

41 Et sanen nadngel daran may sampolora ya, guinmapo 
ran nasnocan á nipaacar ed Santiago tan Juan. 

42 lit si Jesus tinaoag to ra ed sicato, tan cuan to ed sicara, 
Amtayo ya saray inbilang. ya man-oley ed sara y Gentiles 
pacataoan ira ed sicara; et saray totoo ra "ran 0078 
ipacana ray pacaoley da’ d sicara. 

43 Balet ta alioan ontan no dia ed sicayo: noag say siopa- 
man á malabay á magmaliu comon yá abalbaleg nen sicayo, 
sicato naani'n andisaeo so managlincor ed sicayo : 

44 tan siopaman á malabay á sicato'y onaan ed casicsicaanan 
yo, sicato naani'n andisaeo so aripen na amin. 

45 Ta tuatua ya say Anac na too ag linma dia á pasirbian, 
noag say manserbí, tan mangiter na bilay to á saquey 4 
dondon ya nipaacar ed amayamay. 


Say inpangipaoil nen Jesus na pacanengneng ed 
saquey à bulag. 


46 Et onsabi ra nensaman ed Jérico, et dia'd inpaoay to'n 
nanlapu ed Jérico, Á pati saray discipulos to tan saquey á 
daqueraquel á catooan, say anac nen Timoteo, si Bartimeo, 
saquey 4 mipapayabol á bulag, 4 manyodyorong ed guilig na 
dalan. | 

47 Et sanen nadngel to ya sicato man si Jesus á taga Na- 

zaret, guinapoan to'y nanaquis á cuan to, Jesus, anac nen 
David, casian mo ac. 

48 Et amayamay iray nanpasnoc ed sicato, pian ag to onesel 
comon: balet ta inmaquis ni na abalbaleg, Sica anac nen 
David, casian mo ac. 

49 Et si Jesus tinmonda, tan cuan to, Sicato'y taoag yo. Et 
tinaoag da may toon bulag, 4 cuan da, Mangayaga ca: 
alaguey ca, tataoaguen to ca. 

50 Et sicato, incal to'y colibenben to, linmocso, tan linma ed 
Jesus. 

91 Et si Jesus inebatan to, tan cuan to ¿ Anto'y labay mo ya 
gaoeen co'd sica? Et samay too'n bulag incuan to'd Jesus, 
Maestro, say naaoat co como'y pacanengneng co. 

52 Et si Jesus incuan to'd samay too, Onla ca la; say pana- 
nisiam pinaabig to ca. Et tampol ya inaoato'n may too so 
pacanengneng to, et tinmomboc ed si Jesus ed dalan. 


Say inloob nen Jesus ed Jerusalem. 


| | TAN sanen acaasingguer la ra ed Jerusalem, dia’d Bet- 
fage tan Betania, ed palandey na saray Olivas, sicato 
mangibaqui na duara ed saray discipulos to, 

2 tan cuan to ed sicara, Manacar cayo ya anga’d aldea ya 
oala’d naparong yo: tan dia'd caloob yo'd satan, tampol yon 
naromog so saquey & quilao ya acasinger, ya angapo ni too’n 
quinmabayo ed sicato ; sicato'y ogbaran yo, tan iyacar yo dia. 

3 Et no oalay saquey á mangibaga” y onta ed sicayo, ¿ Aquin 
et gaoeen yo ya? ibaga yo, Say Cataoan sicato'y nacaocolan 
to , et papaoilen to dia'n tampol naani. 

4 Et iman la ra, et aromog da'y saquey á quilao ya acasinger 
ed puerta ed polong ed paoay dia'd dalan ; et sicato'y inogbaran 
da. | 
5 Et saquey ed sarama’y oad man incuan to ed sicara, 
¿Anto'y pangoogbaran yo ed quilao 7 

6 Et sicara cuan da ed saraman onong na inbaga nen Jesus: 
et sicara’y pinaolian da ran man. 

7 Et inyacar da may quilao ed quinen Jesus, insan da 

insapin ed sicato so saray colibenben da; et quinmabayo’y 
Jesus ed sicato. 

8 Tan amayamay so angibilcag na colibenben da ed dalan ; 
et saray arum saray sangasanga, ya sinipi ran nanlapud 
caumaan. 

9 Et saray oala'd onaan, tan saray manomtomboc, inya- 
aquis da, so, j Hosanna! Narayeo so onla dia ed ngaray 
Cataoan : 

10 Narayeo so panarian ya onsabi, say panaria'y ama ta 
yon David: Hosanna ed say cataguian. 

11 Et linmoob si Jesus ed Jerusalem, dia'd templo ; et nen 
anengneng to la'y amin á bengabengatla ya manliberliber, 
bangta onlalabi la, pinmaoay ya anga'd Betania 4 pati saramay 
labindua. 

Say inpamalenes nen Jesus na quieo ya higos. 

12 Tan dia'd caimbuasan, nen acapaoay la ra ed Betania, 
naerasán. 

13 Et nengnengnéngen to'y saquey 4 quieo ya higos ed 
araorarani ya oalara'y bolobolong to, sinmingguer, agla piga no 
macalmo'y bengatla'd man: et sanen acasabi'd saman, anga- 
poy aromog to noag saray bolobolong lanbengat; ta alioa 
ni'd saman á tiempo’y higos. 

14 Kit incuan to ed samay quieo ya higos, Angapo’y too'n 
mangay bungan manlapud sica á manlapulad natan ya anga 
ed anga. Et saray binangatan to nadngel da ya. 


Say inloob nen Jesus ed templo ya inpangoman to'd 
saray bengabengat la. 


15 Tan acasabi ra ed Jerusalem: et linmoob si Jesus ed 
templo, insan to guínapoan ya pinapaoay iramay nantagulaco, 
tan saramay nansasalío dimad loob na templo, tan binalintuag 
to'y lamlamisaan daray managsalat na pilac, tan say yorongan 
daran may nantaguilacoy malapati ; 

16 tan agto inaboloyan so opaman á too ya mangibatac na 
bocsot dimad templo. 

17 Insan nanbangat, tan incuan to ed sicara, ¢ Agta oalan 
acasulat, Say abong co ingaran ya andisaeo na abong na 
picacasl ya oncanad saray amin á naciones ۶ bangbalet sicayo 
guinaoa yon saquey á balaong na mamataqueo. 

18 Et nadngel da ya na saray manonaan ya papari tan 
saray escribas, eb inanapanap da no pano'y panamatey da ed 
sicato : lapu ed sicara antacot da, ta amin á catoooan niquel- 
quelaoan ed ibabanga’to. 

19 Et nilabilabí ya pinmaoay ed paoay na ciudad. 

20 Tan dia'd inlabas da ed cabuasan, anengneng da may 
quieo ya higos ya amagaan á manlapu'd saray lamot. 

21 Et si Pedro dia'd inpacanonot to cuan to ed Jesus, 
Maestro, niá, say quieo ya higos ya insambain amagaan. 

22 Et dia'd inyebat nen Jesus cuan to ed sicara, Manisia cayo 
ed Dios. 

23 Tuatua cuan co ed sicayo, Say siopaman á mangibaga 
naani ed sayan palandey, Naecal ca comon tan ontaboy ca ed 
dayat; et ag naani manduarua ed poso to noag say manisla 
ingen ya say ibaga to et nagaoa ; nagamoran to'n andisaeo. 

24 Canianti'n icuan co'd sicayo, Amin á bengabengat la ya 
antocaman ya picasi yo tan quereoen yo, sisiaen yo ya inaoat 
yo ra, et oala'd sicayo naani 'ratan. 

25 Tan capag no oala cayon micacasi, perdonaen yo, no 
oala'd sicayo'y daiset ya pamosolan yo ed siopaman ; plan sa y 
Ama yo met á oala ed taoen naperdona to cayo ed saray 
casalanan yo. 

26 Ta no agcayo mamerdona, si Ama yo ya oala ed taoen 
agto met perdonaen ed sicayo 'ray casalanan yo. 

27 Tan onsabi ra lamet ed Jerusalem: et dia'd inpanacar- 
acar to ed loob na templo, dinmago ra ed sicato 'ray manonan 
papari, tan saray escribas, tan saray mamatatquen ; 

28 et incuan da ed sicato, ¢ Anto'n pacaoleyan 80 pangaoam 
ed saraya ? odino j siopay angiter ed sica ed sayan pacaoley ed 
pangaoan ed saraya ? 

29 Et si Jesus incuanto ed sicara, Tepeten co ed sicayo'y 
saquey á tepet, et ebatan yoac, insan co ibaga ed sicayo no 
anto'n pacaoleyan so pangaoac ed saraya. 

30 ¿Say bautismo nen Juan, nanlapu casi ed taoen, odino 
dia'd saray totoo ? ebatan yoac. 

31 Et minolimoli ra ed incasicara’n dili, á cuan da, No 
ibaga tayo ya, Nanlapu'd taoen ; ibaga to naani, ¿ Aquin sirin 
et sicato’y agyo sinisia ? 

32 Bangbalet ibaga tayo casi'n Nanlapu'd saray totoo— 
tinacotan da ray ombaley: ta amin dan tua inpaacar da'y 
Juan nen saman 4 sicato'y saquey û profeta. 

33 Et inmebat iran nan cuan ed si Jesus, Agmi amta. 
Et si Jesus cuan to ed sicara, Ag co met ibaga ed sicayo.no 
anto'n pacaoleyan so pangaoac ed saraya. 


Say alimbaoa na Cauvasan. 


12 INSAN to guinapoan so aquisalita ed sicara ed saray 
alalimbaoa. Saquey 4 too nantanem na saquey 4 
cauvasan, et niliber toy alar á palitec, tan angotcot na pan- 
alacan, tan angipaalaguey na saquey ya ataguey ya abong, 
insan to inpaabang ed saray tomatalon, et linma ed sananey á 
dalin. 

2 Et dia'd panaon la angibaqui na saquey ya aripen ed 
saray tumatalon, pian aoaten to ed saray tumatalon so saray 
bungay cauvasan. 

3 Et sicato'y inala ra, tan pinepecpec da, insan da inbaqui' n 
angapoy aoito. 

4 Et angibaqui lamet na sananey ya aripen; et sicatoy 
sinugatan da ed oló, tan ‘maca pabaing á toloy so guinaoa ra ed 
sicato. 

5 Tan angibaqui sananey , et sicato’y pinatey da: tan 
amayamay á sananey ; pinepecpec da ray arum, tan pinapatey 
da ray arum. 

6 Oala ni saquey ed sicato, saquey ya inad-aro ton anac á 
laqui: sicato'y inbaqui to'n caonoran ed saray tumatalon, á: 
cuan to, Galangen da'n siansia'y ana co. 

7 Balet saramay tumatalon quícuan cuan ira, Sicato ya'y 
mantaoir; galidia, ta 07 pateyen tayo, et say tauir quien 
tayo la'n andísaeo. | 

8 Et sicatoy inala ra, tan pinatey da, insanda inbantac ed 
paoay na cauvasan. 

9 ¿Anto sirin so gaoee'y macanquien na cauvasan naani? 
onla naani tan pateyen to 'ray tumatalon, insan to íter so 
cauvasan ed saray sananey. 

10 ¿Ag yo ta ni abasa so sayan sulat; Say baton inbantac 
da ray managpaalaguey na abong, Sicato lanlamag soagacan 
olo'y soyoc : 

11 Saya nanlapu'd Cataoan, Et sicato'y macupaquelao ed 
saray mata yo? 

12 Et saramay papari, escribas tan mamatatquen sineseetan 
dan erelen comon si Jesus; antacot ira balet ed saray 
daquel á catoooan ta atebec da ya sinalita to'y alimbaoa ya 
038 to ed sicara: et sicato'y tinaynan da, tan iman 
a ra. 


Siliban da'n erele'y Jesus ed salita to. 


13 Et sicara angibaqui ra ed sicato na pigaran Fariseos tan 
Herodianos, pian sicato'y naerel da ed salita. 

14 Et sanen acasabi ra, cuan da ed sicato, Maestro, amtami 
ya matüa ca, et ag ca mapaga ed siopaman : ta sica alioan 
say canengnengan da ray totoo so imanoen imo, noag 
say dia'd saquey á catuaan ibangat mo'y dalan na Dios: 
¿Nicatonongan casi so mangiter na buis ed quinen César, 
odino andi ? 

15 ¿ Mangiter cami, odino ag cami mangiter? Si Jesus 
balet ta cabat to'y panconconuari ra, incuanto ed sicara, 
¿ Aquin et sosoboquen yo ac? mangiacar quidia'y saquey 4 
denario ed siac, plan sicato'y nanengneng co. 

16 Et angiacar ira'd sicato na saquey á denario. Et cuanen 
Jesus ed sicara, ¿ Siopa ya imagen tan sulat ? Et incuan da ed 
sicato, si Cesar. 

17 Et si Jesus incuan to ed sicara, Bayaran yo ed si César so 
saray quienen Cesar, tan bayaran yo'd Dios so saray quie'y 
Dios. Et niquelaoan iray baleg ed sicato. 

Saray saduceos itagaran angapo'y quiooli. 


18 Et dinmago ra ed sicato 'ray Saduceos, á sicara ibabaga 
ran angapo'y quióli; et tinapet da ed sicato, á cuan da, 
Maestro, si Moises insulat to ed sicami, á, No say saquey 
á too onpatey so saquey ya agui to ya laqui, et nataynan to'y 
asaoa to, et angapoy anac to, say agui to'n laqui asaoaen to'y 
asaoa y agui to ya inatey, tan ibangonan toy agui to na puli. 

20 Canianti’n oala nensaman so pitoran lalaqui á sanaagui ; 
et samay pangoloan angasaoa, et nen inatey agangitilac na 
puli, 

2l et samay comadua inasaoa to may bii, et inatey ya 
angapoy intilac to'n puli 4 mantomboc ed sicato, et say 
comatlo ontan met : 

22 tan saraman á pito ag ira angitilac na puli. Caonoonoran 
ed sicaran amin, inatey met ima'y bii. 

23 Dia'd quioó'li, ¿siopa naani macan-asaoa ed sicato? ta 
saramay pitora sicatoy inasaoa ra. 

24 Si Jesus incuan to ed sicara, ¿Ag casi nisengeg ed saya so 
calingoan yo, da salanti say ag yo picacabat ed saray sulsulat, 
ni say pacapaniari Dios? 

25 Ta sano onoli ra'n manlapu'd saray inaatey, ag ira man- 
gasaoa, tan ag ira met miasaoa; noag say sicara'y singara 
angeles ed taoen. 

26 Et onong na nipaacar ed saray inatey, ya Inmoli ra; 
¿agyo ta abasa ed libro nen Moises, dima'd pasen a pacatong- 
tongan na nipaacar ed samay Zarza, no pano’y ipisalita'y 
Dios ed sicato 4 cuan to, Siac so Dios nen Abraham, tan say 
Dios nen Isaac, tan say Dios nen Jacob ? 

27 Sicato alioan Dios daray inaatey, noag saray mabilay 
baleg á toloy so calílingo yo. 


Nipaacar ed saray manona 'ran gangan. 


28 Fit say saquey ed saray escribas dinmago, et nadngel to 
ran mansusupiatan, et bangta amta to ya inebatan ira ya 

maong nen Jesus, tinepetan toy Jesus, , Dinan 4 gangan so 
manonaan ed ganagana ? 

29 si Jesus inmebat, Say manonaan sicatoya, Dengel mo, 
O Israel; Say Cataoan 4 Dios tayo, say Cataoan sac- 
saquey : 

30 et sica nepeg mon aroen so Cataoan 4 Dios mo ed amin & 
pusom, tan diad amin á camareruam, tan dia'd amim á nonot 
mo, tan dia'd amin 4 bisqueg mo. 

31 Say comadua sicatoya, Nepeg mon aroen moy caparam 
á too onong ed sican dili. Angapo lay sananey á gangan ya 
manonaan nen saraya. 

32 Et samay escriba incuan to ed si Jesus, Tua met, Maestro, 
maong so inpangibagam ya sicato'y sacsaqucy so Dios; tan 
angapo lay sananey noag sicato'n dili. 

33 tan say pangaro ed sicato ed amin á puso, tan amin á 
pacatalos tan amin á bisqueg, tan say pangaro ed capara'n too 
onong ed sicaton dili, sicato'y daquedaquel ni nen saray amin 
ya entero'n isasaclang ya poolan tan saray bagat. 

34 Tan sanen anengneng nen Jesus ya inmebat imay escriba 
á sicacalacal, incuan to ed saman a 'too, Sica agca araui ed 
panaria’y Dios. Et angapo lay too'n nantepet ed saman ed 
sicato, na antocaman á tepet. 


^ 


Say panamintuaan na incadios na, Mesías. 


35 Tan si Jesus inmebat dia'd inpanbanga' to ed templo tan 
incuan to, ¿Pano'y pangibaga ray escribas 4 si Cristo sicato'y 
anac nen David ? 

36 Si David á dili incuan to dia'd Espíritu santo, Say Cata- 
oan inbaga to ed Cataoan co, Onyorong ca ed nicaoanan co, 
Anga'd pangaoac ed saray cacabosol mo ya too'nan da ray 
salisalim. 

37 Si David á dili taoaguen to'y Cristo na Cataoan; et 
ined casi'n sicato'y anac to? Et saray ombaley dinedengel 
da'n sililiquet. 

Say panpalicas nen Jesus ed saray mancacaoes na 
anduquey. 


38 laguel yo'y incasicayo ed saray escribas, ya calictan da'y . 
manacar ya anduquey so caoes da, tan say panangilugay ed 
ticara ed saray plaza, 

39 tan calictan da ray manona 'ran yorongan ed saray sina- 
goga, tan manona 'ran paspasen ed saray fiesta : 

40 gicara ya boaguen da ray caabongan da ray babálo'n bibii, 
tan panbaraan da so pangaoa ray anduruquey ira'n dasal; 
saraya'n totoo aoaten da'n andisaeo so balbaleg nin dusa. 


Nipaacar ed inpangiter na saquey á bin duca 
na panangaro to. 


41 Et si Jesus nanyorong ed banda'd petec na panangiatólan 
á caban, tan ninengneng to no pano’y panangipelag damy 
daquel á catooan na pilac ed panangiatólan á caban: et ama- 
yamay ir&'y mayayaman ya angipelag na daquel. 

42 Et sinmabi'd man so saquey 4 duca ya bii’n baló et sicato 
inpelag to so duara'n blancas ya catiponan to'y saquey á 
marabilis. | 

43 Et tinaoag to 'ray discipulos to ed sicato, tan cuan to ed 
sicara, Tuatua'n cuan co ed sicayo, saya'y duca ya bii'n balo 
angipelag na daquedaquel nen say amin daray manpepelag ed 
panangiatólan á caban : 

44 ta sicaran amin angipelag ira na samay nasosolocan da; 
sicato balet dia'd inca-ocolan to inpelay to'n amin so oala'd 
sicato, salanti amin 4 panbilay to. 

1 TAN dia'd inpaoay to ed templo, say saquey ed saray 
discipulos to cuan to ed Jesus, ; Maestro, niá, agay la 
raya'n nengneng na batobato tan palpaalaguey. 

2 Ht si Jesus inmebat ed sicato, ¿Nanengneng yo rayan 
ancacabaleg á palpaalaguey ? angapo naani so natílac dia á 
saquey á bato ed tapeo na Baquey, ya ag naani nigueba ya 
&ndisaeo. 

'3 Tan dia'd inyorong to ed palandey na saray Olivas ed 
capetecay templo, di Pedro, tan Santiago, tan Juan tan Andres 
tinepet dad sicato ed cabocoran, 

4 ¿Tbagam ed sicami pa, capiga'y cagaoa rania? tan anto ra 
casi tanda ya nagaoa no asingsingguer lay cagaoa ra nia? 

5 Et si Jesus guinapoan to'n inbaga ed sicara, Manlicas cayo 
pian angapo'y too'n mangibalang ed sicayo. 

6 Amayamay naani so onla dia dia'd ngaran co, á cuan to, 
Siac iman ; tan ibalang to naani ray amayainay. 

7 Tan sano narengelan yo ray bacabacal tan saray dalamu- 
rom na bacabacal, ag cayo nagogolo : saraya capilitan á nagaoa 
ra ; ingen ta alioa nin sicatoy casangputan. 

8 Ta say nacion onalaguey naani ya onsongpa ed saquey Á 
nacion, tan panarian onsongpa'd panarian: oala ra naani 
yegyegyeg ed nanbabangil á pasen: Oala'ra naani eraeras: 
saraya sicara'y gapo na panpasaquit. 

9 Ingen ta manlicas cayo ed incasicayo'n dili: ta iyaoat da 
cayo'n andisaeo ed saray panangocoman; tan dia'd saray 
sinagogas so cabacbacan yo'n andisaeo; et dia'd arap da ray 
governadores tan arari onalaguey cayo naani'n andisaeo níse- 
ngeg ed siac, ya nipaacar ed saquey á painatua ed sicara. 

10 Tan say evangelio capilitan ya nípolong nin onons ed 
saray naciones. 

11 Et sano iyacar da cayo ed ocoman, tan iyaoat da cayo, ag 
cayo mapaga ya onona no antoy salitaen yo naani; noag say 
antocaman á níiter ed sicayo ed satan ya horas, sicato tay 
salitaen yo: ta alioan sicayo so mansalita, noag say Espiritu 
Santo. l 

12 Tan say aguin laqui iyacato naani so aguin laqui ed 
ipapatey, tan say ama lyaoa'toy anac to, tan saray anac 
ontalindeg ira. naani'n onsongpa ed saray ateng, tan gaoeen 
da ran nípasen ed ipapatey. 

13 Tan gulaen da cayo naani na amin á totoo nisengeg ed 
ngaran co: ingen ta satay mansongdo ya anga'd casangpotan, 
sicato'y nílaban ya andisaeo. 

14 Bangbalet sano nanengneng yoy panaggula ed cadederal á 
manaayam ed agio canepegan (say manbabasa talosan to), 

dia'd satan saray totoo'n oala ed Judea onbatic ira'n anga'd 
saray palandey : 

15 tan say toón oala ed toctoc na abong ag ls agmet 
onloob diman, á mangala'y angan anto ed abong to: 

16 tan say too'n oala ed uma ag ompaoil á mangala'y coliben- 
ben to. 

17 ! Balet casi la ray malocon tan saray manpapasoso ed 
saratan ya agueo! 

18 Et micasi cayo ta alioa comon á dia'd panao'y betel. 

19 Ta dia'd saratan ya agueo oala naani'n andisaeo SO caira- 
pan, ya agni agaoa'y ontan á nanlapu'd gapo'y incapalsa na 
pinalsay Dios ya anga'd natan, tan angapo la'y ontan laoas. 

20 Et no say Cataoan et agto comon pinatiqueyan ira'y 
agueo, angapo como'y laman á nílaban: balet ta nisengeg ed 
saray apili, saray pinili to, pinatiquey to ray agueo. 

21 Tan dia'd satan no say siopaman á too á mangibaga naani 
ed sicayo, Nid, oadia si Cristo; odino, Nid, oadman; agyo tan 
Bisigsiaen : 

22 ta oala ra naani onalaguey ya andisaeo ya tilatilan Cristo 
tan tilatila ran profetas, et mangipanengneng ira naani na 
saray tantanda tan panquelquelaoan, pian amayamay so níba- 
lang da, á no nayari, saray apili. 

23 Et manlicas cayo: niá, inbagac la ran ami'n á bengatla 
ed sicayo ya inpasaobay. 

24 Ingen ta dia'd saratan ya agueo, cayari tontan á cairapan, 
say agueo onbilunget, tan say bulan ag mangiter naani na 
lioao& to, 

25 tan saray bituen napelagpelag naani'n manlapu'd taoen, 
tan saray pacayari á oalara'd taoen natenieg ira naani. 

26 Insan da la'd satan naani nanengneng so anac na too á 
yala ya manluglugan ed saray lurelurem á á pati baleg á paca- 
yari tan gloria. 

27 Insan to'd satan ibaqui ray € et tiponen da naani á 
pancacasaqueyen iray pinilí to á manlapu'd saray amputiran 
daguem, manlapu'd casangpota’y dalin anga'd casangpota'y 
faoen. 

28 Natan panoliranan yo ed quieo na higos so alimbaoa to: 

sano say sanga to et linmangbot, tan papaoayen to ray bolo- 
bolong to, amtaen yo ya say tiagueo asinguer la ; 

29 onia met ed sicayo, sano nanengneng yo rayan bengabe- 
ngatla ya nagagaoa, amtaen yo ya sicato asingguer ta, angan 
dia'd saray puerta. 

30 Tuatua cuan co'd sicayo, Sayan cailacan ag naani manpa- 
so anga'd casongpal da ra nia'n amin. 

31 Say taoen tan say dalin manpaso ra naani'n andisaeo : 
saray salitac balet ag ira inanpaso ya andisaeo. 

32 Balet no dia'd saman ya agueo odino saman ya horas 
angapo'y macapicabat, angapo ya angan saray angeles ed taoen, 
angan say Anac, noag say si Ama. 

33 Manlicas cayo, manparaan tan micascasi cayo: ta agyo 
amta no capigay panaon. 

34 sicato so singa sano say saquey á too, ya linma ed sana- 
ney á dalin, ya tinaynan to'y abong to, tan inted toy pacaoley 
ed saray ariripen to, 4 balang saquey gaoeen toy quimey to, 
binilin to met so bantaypuerta ya mantalaran. 

35 Manparparaan cayo sirin: ta agyo amta no capigan 80 
isabi na cataoáy abong, no dia'd ngarem, odino dia'd pagley 
labi, odino dia'd panagcocaoc day lalong odino dia'd cabuasan , 

36 agla piga no onsabin bigla et nasabian to cayon nauguip. 

37 Et no anto'y ibagac ed sicayo, ibagac ed saquin amin, 
Manparparaan cayo. 

1 4 SAMAN dia'd calabas na dua'y agueo sicato'y fiesta na 

pascua tan say andilevadura'n tinapay : et saray mano- 
nan papari tan saray escribas inisipisip da no pano’y pamalingo 
ran pangerel ed si Jesus, tan pamatey da'd sicato: 

2 ta incuan da, Alioan dia'd peles na fiesta, ompan oalay 
nagaoan saquey á gueogueo na ombaley. 

3 Et leleg to’n oala'd Betania dimad abong nen Simon 4 
catingen, nen manyodyorong ed pananganan, oalay dinmago'n 
saquey 4 bii ya sancaaoito'y saquey vaso'n alabastro 4 napno'y 
ungüento á sancablian ya nardo espique ; et binetag ton may bii 
may vaso, tan incalbo to ed olo nen Jesus. 

4 Balet oalaray pigara ya asanocan dima'd sicara, á cuan da, 
¢ Anto'y quipaacaran to nian inpandarac na ungüento? 

5 Ta sayan ungüento alaco como'y masoloc á talonlasus 4 
denarios, insan iter ed saray duruca. Et ngorongoro ra ed 
samay bii. 

6 Si Jesus balet incuan to, Paolian yo tay bii, gaquin et 
gonigonen yo? sicato nangaoa na maong & gaoa ed siac. 

7'Ta saray duruca oala ra ed sicayo laoas, tan capagno 
calictan yo nayarian yo'y mangaoa ed sicara na maong: balet 
siac andi'd sicayo lacas. 

8 Sayan bií guinaoa to'y asarag to: pinoyocan to'y laman co 
á pinasacbayan á nipaacar ed quiponpon co. 

9 Et tuatua ya icuan co ed sicayo, Inerman á quipolongan 
ya andisaeo na evangelio ed ganaganay mundo, satan met so 
guinaoa to nian bii nasalita met naani ya oncanan pacanodno- 
notan ed sicato. 

10 Et si Judas Iscariote, sama'y saquey ed saray labindua, 
iman la'n anga'd saray manonaan ya papari, ta pian nidéreo 
to'y Jesus ed sicara. 

11 Et sicara nen narengel daya, maliqueliquet ira, tan insipan 
da ed sicato ya itdan day pilac. Et ninonot nen Judas no 
pano'y balibalin pacapangiaoa'to ed si Jesus ed sicara. 

12 Tan dia'd ononan agueo na andilevadura'n tinapay, sanen 
inbagat day pascua, saray discipulos nen Jesus cuanda ed sicato, 
¿Aned so labay mo ya laen mi tan pangitariaan pian nacan 
moy pascua ? 

13 Et sicato mangibaqui na duara ed saray discipulos to, tan 
cuan to ed sicara, Onla cayo ed ciudad, et diman yo naani 
naabet so saquey á too'n sancaaoi'toy saquey á boyog na 
danum : sicatoy tomboc yo; 

14 et inerman 4 tobongen to, ibaga yo ed macan- abong, Say 
Cateoan cuan to, Ined á pasey panag-sancailian co, á panganan 
co'y pascua á pati saray discipulos co? 

15 Et sicaton dili ipanengneng to naani ed sicayo so saquey 
á banda'd taguey á silir Á naapiguer tan acaparaan ; et diman 
mangitadia cayo y oncana'd sicatayo. 

16 Et saramay discipulos iman la ra, tan linmoob i ira ed ciudad 
et arumog da’y onong na inbaga to ed sicara : insan da intaria’y 
pascua. | 

17 Et sanen ngarem la yala'y Jesus á pati saray labindua. 

18 'Tan sanen nanyuyurong ira tan peles dan mamangan, si 
Jesus inbaga to, Tuatua cuanco ed sicayo, Saquey ed sicayo so 
manglipot naani, andisaeo ed siac, salanti say mipapangan ed 
8۰ 

19 Guinmapo ran naermenan, tan nancua'y saquey tan 
saquey ed sicato, ¿ Siac ta casi? 

20 Et incuan to ed sicara, Sicato'y saquey ed saray labindua, 
say mióocob ed siac ed lipong. 

21 Ta say Anac na too onla, onong lanti ed oalan acasulat ed 
sicato: ingen ta casi la tay too ya lapu'd sicato et nalípotan so 
Anac na too! magmaong ni comon ed satan á too no agla 
nianac. | | 

22 Tan dia'd pangacan da, angala'y Jesus na tinapay, tan 
sanen ayarin amendicion, pínisagpisag to may tinapay, insan to 
inter ed sicara, tan cuan to, Alá yo, saya so laman co. 

23 Insan angalay saquey 4 copa, et sanen acapisalsalamat, 
inted to ed sicara: et inminom ira’n amin ed saman. 

24 Et incuan to ed sicara, Saya so dalac ed testamento, ya 
naibong ya oncanad amayamay. . - 

25 Tuatua cuan co'd sicayo, Agac la oninom na bungay uvas, 
anga ed samay agueo á panginom co lamet dima'd panariay 
taoen. 

26 Tan sanen acanta ra lay saquey ya himno, pinmaoay ira 
ed palandey na Olivas. 

27 Et si Jesus cuan to ed sicara, Amin yo nabeguia cayo na- 
ani: ta oalan acasulat, Pecpequen co naani so pastol ed saray 
obejas nacaycayat ira. 

23 Manuarin ontan, dia’d cayaric ya onolí, onlaac naani ed 
arap yo dima'd Galilea. 

29 Si Pedro balet incuan to ed si Jesus, Angan nabeguia ra 
naani'n amin, siao agac ní nabeguia. 

30 Et si Jesus cuan to ed sicato, Tuatua ya ibagac ed sica, ya 
sica nata'd sayan agueo, sa' lanti sayan labi, no ag ni oncocaoc 
so lalóng á mamidua, ibeneg moac naani'n mamitolo. 

31 Balet nansalitay Pedro á napno'y baleg á casimoonan, & 

cuan to, No capilitan so ipatey co'n pidamay ed sica, ag taca 
benegan. Et ontan met so inbaga ran amin. | 

32 Insan ira macasabi ed pasen ya inngaray Getsemani ; 
et cuan to ed saray discipulos to, Manyürong cayo dia, legan con 
mícasi. 

33 Et inala to'd sicato'y Pedro tan Santiago tan Juan, insan 
guinmapo'n nanlicna’n mapalalo, tan agonigon 4 toloy. 

34 Et cuan to ed sicara, say camareruac maermen á toloy ya 
anga ed ipapatey : dia cayo, tan manbantay cayo. 

35 Et inmacar na daiset si Jesus, tan dinmacmomo ed dalin, 
insan aquicascasi á, no nayari onlabas comon so horas ed sicato. 

36 Tan incuan to, Abba, Ama, amin á bengatla nayari 'ra ed 
Sica; ipaliis mo ya'n copa ed siac: angaman ontan alioan 
singa say calictan co, noag sata'y calictan mo. 

37 Et onla'y Jesus, et nasabian to 'ray nananguip, et cuan 
to ed si Pedro, ¿Simon, nanauguip ca? ¿agmo nayaria’y 
manbantay á saquey horas ? 

38 Manbantay cayo tan manpicási cayo, pian ag cayo onloob 
ed catotocso, say camarerua tua'n maaboloy, sa' balet so laman 
macapoy. | 

39 Insan inmaraui lamet, tan nanpicasi, inbalicas to ’raman 
lamlamang 4 salita. 

40 Et linma lamet, et asabian to 'ray nanauguip, ta saray 
mata ra ambebelat, tan ag da amta'y iyebat da ed sicato. 

41 Onla’y Jesus ed comatlo, tan cuan to ed sicara, Nauguip 
cayo la natan, tan manpainaoa cayo: sarag la; say horas asabi 
la; niá, say Ánac na too naliputan ed limalima ray managcasa- 
lanan. 

42 Alaguey cayo, manac-acar it'Í la: niá, say manglipot ed 
slac asingguer la. 

43 Et tampol, lega'y pansasalita to ni, yala'y Judas, saquey 
ed saray labindua, tan aquila ra ed sicato so daquel 4 totoo ya 
de barangan tan de bamboan, 4 nanlapu 'ra'd saray manonan 
papari tan saray escribas tan saray mamasique'y baley. 

44 Natan balet samay mangidereo ed Jesus initdan to 'ray 
saquey 4 panamidbiran, 4 cuan to, Say siopaman ya angoban 
co, sicato tan; erelen yo, tan iyaraui yo'n sancaletan. 

45 Tan sanen acasabi la'y Judas ed quienen Jesus, tan cuan 
to, Rabbi; et inangoban to'y Jesus. 

46 Hit sicara siningcat da'y Jesus, tan sicato'y inala ra. 

47 Balet say saquey ed saramay manal-aleguey dima'd asing- 
guer binago'toy talibong to, insan to sinigbat so aripey ataguey 
á pari, tan apingás so layag to. 

48 Et si Jesus inmebat tan incuan to ed sicara, ¿ Pinmaoay 
cayo'n mangerel ed siac á singa saquey 2 mataqueo ya de 
barangan cayo tan de bamboan ? 

49 Agueo-agueo ya niolop-dlop ac ed sicayo nensaman dia'd 
templo ya manbabangat ac, et ag yoac inala: balet saya 
agaoa pian saray sulsulat nasungpal irá. 

50 Et sicaran amin tinaynan day Jesus, tan binmatic ira. 

51 Tan saquey á too'n tobonbalo tinmomboc ed sicato, 4 
oala'y abel ya acasacbong ed sicato, ed laman to'n lacseb: 
et sicato' y eerelen da : 

52 balet ta tinaynan to'y abel, tan binmatic á labo's. 

53 Tan inyacar day Jesus ed ataguey 4 pari: tan onla ran 
mitipon ed sicato ray amin ya manonaan á papan! tan mama- 
siquen tan saray escribas. 

54 Jit si Pedro, tinomboc to'y Jesus ed araui, ya anga’d loob, 
dia'd loob na silongay ataguey á pari: tan oadman ya aquiyu- 
rong ed saray managserbi, tan mandarangdang ed apuy. a 

55 Natan balet, saray manonaan 4 papari tan say sancacon- 
sejoan nan-anap na tasi ya pamaugues da ed quinen Jesus 
piano sicatoy iyan da ed ipapatey , et ag ira acalmo. 

66 Ta amayamay iray amaugues ed sicato ya nanpalsa'y 
tasi, et say tasi ra pulos á nancacasipa. 

57 Et oala ray inmalaguey á pigara, ya amaugues ed sicato 
ya nanpalsa'y tasi, á cuan da, 

58 Sicato'y nadngel mi ya nancuan, Guebaen co naani ya'n 
templo ya guinaoa’y limalima, et dia'd loob na talo'y agueo ma- 
ngipaalaguey ac na sananey á guinaoa'n ag incaná ray limalima. 

59 Et angaman ontan ag ni manaabobonan iray tasi ra. 

60 Et samay ataguey 4 pari inmalaguey ed pegley, insan 
tinepe'to ed Jesus, á cuan to, ¿Angapoy iyebat mo'n balot? 
¿antotan so tatasian da 'rania ya pamaugues ed sica ? 

61 Balet sicato ag inmesel, tan angapo'y inyeba'to. Tinepet 
lamet na ataguey á pari ed sicato, tan cuan to'd sicato, ¿Sica 
so Cristo, ya Anac na Mabendito ? 

62 Et si Jesus incuan to, Siac; et nanengnengyo naanin andi- 
gaco so Anac na too 4 manyudyurong ed nicaoana'y pacayari, 
tan onsabi á pati saray lurem na taoen. 

63 Et samay ataguey 4 pari nilabcas to'y capa to'n dili, tan 
cuan to, ¿ Anto ni pancaocolan tayo'y tasi ? 

64 Sicayo nadngel yo'y salita to'n onsongpa'd Dios: ¢ anto'y 
isisipen yo? Et sicaran amin sinintinciaan da'y Jesus ya 
macana ed ipapatey. 

65 Et saray arum guinapuan da'n lupdaan si Jesus, tan 
sacbonga’y lupa to, tan tampalen, á cuan da ed sicato, Profe- 
taan mo: et saramay managsirbi sícato'y inaoat da'y dampil 
na limalima ’ra. 

66 Tan bangta si Pedro oala'd lecsab, dia'd silongan, yalay 
saquey ed saray bii’n ampen na ataguey á pan; 

67 et nen anengneng to'y Pedro ya mandarangdang, iníma- 
no to'n may bii, tan cuan to, Sica met aquiolop-olop ca ed si 
Nazareno, @ salanti Jesus. 

- 88 Bangbalet sicato nanpaandi, 4 cuan to, Agco ni'n amta, 
tan agco met natalosan ita'y ibabagam : insan pinmaoay ed 
puerta : eb say lalong quinmocaoc. 

69 Et samay bii’n aripen anengneng toy Pedro, et guína- 
poan to lamet so mancuan ed 000 87 diman, Saya 
sicato'y saquey ed sicara. 

70 Sicato balet pinaandi to lamet. Et nagogonoya'y daiset 
lamet saramay acaalaguey diman inbaga ra'd si Pedro, 
Sican tua saquey ca ed sicara; ta sica et taga Galilea 
ca. 

71 Balet si Pedro guinapuan toy nansamba, tan inmebat, 
Agco cabat ya'y too'n sasalitaen yo. 

72 Et bengat nidingan so comadua'n incocaoc na lalong. Et 
si Pedro anonotan to may salita, no panoy inpangibaga nen 
Jesus ed sicato, Agni macacocaoc so lalong na mamidua, sica 
paandien moac ya mamitlo. Et nen minutectec toman, nan- 


aquis. 

| 5 ET tampol á dia'd caimbuas saray manonaan ya papari 

pati saray mamasiquen tan saray escribas, tan say sanca- 
consejoan, guinaoa vay saquey á panpapanonan, et binalor day 
Jesus, tan inyaraul ra, tan indereo da'd si Pilato. 

2 Et si Pilato tinepetan to'y Jesus, ¿Sica so An "ray Judios ? 
Et sicato dia'd ineba'to cuan to ed si Pilato, Sica ibabagam. 

3 Tan saray manonaan ya papari indalem day Jesus ed nan- 
babangil á pamaacaran. 

4 Tit si Pilato tinepe’to lamet ed si Jesus, á cuan to, ¿ Anga- 
pon balot so iyebat mo? nengneng mo no panoy caamayamay 
na paiaacaran ya idalem da'd sica. 

5 Si Jesus balet agla inmebat na mogmo; ed ontala ya si 
Pilato niquelaoan. 

6 Natan dia'd fiesta naugalian to ya bolosan to'y saquey Á 
pinangao, ya quereoen da ed sicato. 

7 Tan oala nensaman so saquey á manngaray Barrabas, ya 
nipangao á pati saray ibiba to ya nangaoa y alzamiento, totoo 
'ran acapatey tan insurrectos. 

8 Et saray daquel á catooan sinmeguep ira tan guinapoan 
dan quereoen ed sicato ya gaoeen to como'y onong na nauga- 
lian ton gaoeen ed sicara. 

9 Et si Pilato inmebat ed sicara, á cuan to, j Labay yo ya 
bolosan co'd sicayo so Ári ray Judios ? 

10 Ta sicato atebec to ya lapu ed pacacaibeg na saray mano- 
naan ya papari indereo day Jesus. 

11 Balet ta saray manonaan á papari inupitan da ray daquel 
á catooan, ya si Barrabas ingen so bolosan to ed sicara. 

12 Et si Pilato inmebat lamet ed sicara, á cuan to, ¿Anto 
sirin so gaoeen co ed sama'y tataoaguen yo'y Ari 'ray Judios ? 

13 Et sicara inyaquis da lamet, Ipasac mo ed cruz. 

14 Et si Pilato incuan to ed sicara, j Aquin, anto'y maugues 
ya guinaoa to? Balet sicara inyaquis day mapalalo, Sicato'y 
ipasac mo ed curz. 

15 Tan si Pilato dia'd panpiraoa'ton mamareen ed saray 
daquel 4 catooan binolosan to ed sicara si Barrabas, tan sanen 
aleoe'to lay Jesus, indereo to ed sicara pian sicato'y ipasac da'd 
cruz. | 


146 APÓSTOL, MARCOS 15. 


16 Et saray soldados inyacar day Jesus ed loob na panango- 
coman 4 sicatoy Pretorio; tan tinacag dan tinipon so sanca 
companiaan. 

17 Insan sicato'y quinaoesan da'y ambalanga, tan nanlalaga 
ray balanget ya sabisabit, intoon da'd sicato ; 

18 tan guinapoan day mangigalang ed sicato, Maabig ya 
agueo, Ari ray Judios ! 

19 Tan pinecpec day olo' to na saquey á caoayan, tan 
sicatoy nilupdaan da, tan diad inpangitalimocor day pueg da 
sicatoy ingalang da. 

20 Tan sanen aludlurey da lay Jesus, nilacseb da'd sicato 
may ambalanga, et insolong da'd sicato ray caoes to. Insan 
da inpaoay si Jesus ya 1pasac ed craz. 

21 Tan guinangan day saquey onlalabas diman, si Simon á 
Cirineo, ya nanlapu'd uma, samay ama ri’ Alejandro tan 
Rufo, y& mila ed sicara, pian manlibit comon ed cruz nen 
Jesus. 

22 Et inyacar day Jesus ya anga'd lugar ya Golgota, á no 
nipatalos, say lugar na lapislápis. 

. 28 Et sicato'y initdan da na alac ya quinanaoay' mirra: 
balet sicato ag to inaoat. 

24 Insan sicato'y ipasac da'd cruz, tan panaapagan daray 
c&oecaoes to, ya nanpapaláranan da 'ra no anto y nepeg ya 
alee'y balang saquey. 

25 Tan comatlo'n horas nensaman, et sicato' y inpasac da ed 
cruz. 

26 Et say sulat ya ipapacasalanan da ed sicato insulat ed 
taguey, SAY ARI 'RAY JUDIOS. 

27 Tan inpibansag da'd sicato ya inpasac ed cruz so duaran 
matataqueo , say saquey dia'd nicacanan to, say saquey dia'd 
nicauigul to. 

29 Et saray linmabas diman sicato’y pinabpabaingan da ya 
ipeyengpeyeng da "ray olo'ra, tan cuan da, Ah! sica ya bagba- 
guen mo'y templo, tan paalagueyen mo ed loob na taloy 
agueo, 

50 i ilaban mo'y incasica, tan epasca'd tam ed cruz. 
31 Ontan met 4 saray manonaan ya papari linudlurey da'y 

Jesus dia'd sicaran dili á pati saray escribas tan incuan da, 
sicato ilaban to ‘ray arum ; ag to inlaban so incasicato. 

32 Onepas common natan so Cristo, ya Ari na Israel ed cruz, 
pian nanengneng mi et manisia cami. Tan saramay nidingan 
- ed sicato ya inpasac ed cruz binalao da'y Jesus met. 

33 Tan sanen asabi lay comanem ya horas, oala nen saman 
so bilunget ed tapeo na sanca dalinan ya anga'd comasiam ya 
horas. 

34 Tan dia'd comasiam ya horas, si Jesus inmaquis na 
macall, j Eloi, Eloi, lama sabachthani ? ya no nipatalos, ¿Dios 
co, Dios, aquin et pinaolian mo ac ? 

35 Et saray pigara ed saray manal-alaguey diman, sanen 
n&dngel da 'man, incuan da, Nik, sicato tataoaguen to'y 
Elías. 

36 Et say saquey binmatic, tan inpacsep to'y saquey ya 
esponja ed tuca, inputan to'd saquey á caoayan, insan to inter 
ed si Jesus ya ipainom, á cuan to, Paolian yo; nengnengen 
tayo no onla dia casi” Elías ya mangiepas ed sicato. 

37 Et si Jesus inbesngao to'y saquey á macsil & voces, insan 
indereo to'y espiritu. 

38 Tan say balioa’y templo apilat á nancadua nanlapu'd 
taguey anga'd lecsab. 

39 Et samay centurion ya nan-alaguey ed arap nen Jesus, 
sanen anengneng to ya onma'y inpangidereo nen Jesus na 
espíritu, incuan to, Tuatua ya sayan too Anac na Dios. 

40 Oala ra met so bibii ya nanim-imano ed araui: á dia'd 
sicara oadman ira ya dua di Maria Magdalena, tan María ya 
ina nen Jacobo ya melag tan ina nen Jose' tan Salome ; 

4l ya sicara, sanen oadman ni Jesus ed Galilea, tinmomboc 
ira ed sicato, tan nanlihncor ira’d sicato; tan amayamay 4 
bibiín arum ya aquila ed sicato'n anga'd Jerusalem. 

42 Tan sanen ngaren la, lapu'd agueo ed saman na Panag- 
taria, salan ti, agueo ya dispiras na sabado, 

43 sinmabi'd man si José ed Arimatea, saquey a consejero 
ya pasen to'y derderlengen, á sicato met nan-aanap na samay 
panama'y Dios ; tan linmoob 4 sancatpelan ed quinen Pilato, et 
quinereo to'y bang cay nen Jesus. 

44 Et si Pilato, nanmangamanga no si Jesus et inatey la 
casi: tan tinaoagan to'd sicato may centurion, tinepe'to ed 
sicato no abaybáyag la'y Jesus ya inatey. 

"45 Et sanen atalosan tod samay centurion, inyaboloy to'y 
bangcay ed quinen José. 

46 Et analio si José na abel á lienzo, tan bangnen inyepas 
to'y Jesus, binalco'to'd samay abel á lienzo, insan inparocol to 
ed saquey á loboc ya inungib to ed saquey 4 dampay ; tan 
angitolin na saquey & bato ya sinmacob ed puerta'y loboc. 

47 Et si Maria Magdolena tan si María ya ina nen José nal 
mano ra'y angiparocolan ed sicato. 
| ET bangnen apalabas lay Sabado, si Maria Magdalena, 

tan si María ya ina nen Jacobo tan si Salome, analio iray 
pabalingit á larac, pian onlara ya mamoyoc ed sicato. 

2 Et dia'd palbango' y ononan agueo na simba, sinmabi ra'd 
mad loboc nen tinmayagtag so agueo. 

3 Tan ibabaga ra ed incasicara, ¿Siopa casi pangitolinen 
tayo ed samay bato á manlapu'd puerta'y loboc ? 

4 et bangnen tinmangoa, 'rad taguey, nanengneng da ya 
samay bato nítolin á nílocas : anta abalbaleg iman á toloy. 

5 Et dia'd inloob da ed loboc, anengneng da so saquey á 
tobon balo ya laqui á manyudyurong ed biec 4 nicaoanan, ya 
acacesan na ampoti'n caoes ; et atalagnao ira. 

6 it samay laqui cuan to ed sicara, Ag cayo natalagnao : 
anapen yo'y Jesus, ya Nazareno, ya nipasac ed cruz: sicato 
inmoli la; sicato andi dia : nengneng yo ya'y pasen ya angi- 
parocolan da'd sicato ! 

T Noag ingen onla cayo, ibagayo ed saray binangatan to tan 
dia'd quinen Pedro, Sicato onloob ya onona nen sicayo ed 
Galilea : diman yo naani nanengneng, onong na inbaga to ed 
SIca yo. 

8 Et sicara pinmaoay tan binmatic irà'n nanlapu'd loboc : 
lapu'd sinmabi'd sicara'y panguioguio tan panquelao : et anga- 
po y inbaga ra ed siopaman ; lapu'd atactacot ira. 

9 Natan bangnen inmoli lay Jesus nen capanlioaoa'y 
onona'n agueo na simba, pinmatnag ya inmona ed quinen 
María Magdalena, á sicatoy amapaoayan to'y pitoran diriablo. 

10 Sayan bii linma tan inbaga to ed saramay aquiolop-olop 
ed quinen Jesus, nen peles dan naneermen tan nannanangis. 

11 Et sicara, sanen nadngelan da ya mabilay si Jesus, tan 
sicatoy anengneng nen Magdalena, ag da sinisiu. 

12 Tan sanen cayari ra nia'n bengabengatla, pinmatnag si 
Jesus ed sananey ya ereng ed saray duara ed sicara, nen peles 
dan nanaacar, ya onarap ed uma. 

13 Et linmara tan inbaga ra ya ed saray arum: agda ‘ra 
met balet sinisia. 

14 Tan caonorau pinmatnag ed saray dilin labínsaquey á 
discipulos nen manyudyurong ira'd pananganan; tan sicato 
binalao toy caandiay pananisia rá tan say caaoetay puso ra, 
lapu'd agda sinisia iramay acanengneng ed sicato nen inmoli 
la. 

15 Pan inbaga to ed sicara, Onla cayo ed amin á mundo, et 
ipolong yo'y evangelio ed sancapinalsaan. 

16 Say manisia tan nabiniagan sicato'y nilaban ya andisaeo ; 
bangbalet say aginanisia na dusa ya andisaeo. 

17 Et sarayan tanda ontomboc ira'n andisaeo ed saray 
manisia : dia'd ngaran co manpapaoay ira naani na diriablo ; 
mansalita 'ra naani na balo'ran panagsalita : 

18 mansingcat ira naani na ule-uleg, tan no oninom iray 
bengatlan macapatey, ag to ran balot anoen ; itapeo da naani 
ray limalima ra ed saray agmacayari, et onabig ira. 

19 Canian ontan 4 say Cataoan 4 Jesus, cayar ton nansalita 
ed sicara, naaoat dima'd taoen, tan inmirong ed caoana’y Dios. 

20 Et saray binangatan quinmorang ira, tan nanpolong iran 
angan-aned, say Catoan tinolongan to 'ra, tan pinapatua to sc 
salita lapu'd saray tanda ya tinmomboc. Amen. 

